
ΠΡΟΛΟΓΟΣ 


Το βιβλίο αυτό είναι αποτέλεσµα µιας έρευνας που έκανα για τον εαυτό 
µου. Θέλησα να µάθω αν υπήρξε κάποια περίοδος της ιστορίας, όπου ο 
απλός πολίτης δεν ήταν τόσο υποβαθμµισµένος πολιτικά και κοινωνικά, όσο 
σήµερα. Θέλησα να µάθω αν λειτούργησε ποτέ η δημοκρατία, µε τον ορισμό 
που δίνει η δια η λέξη, ή ήταν πάντα µια λέξη κενή περιεχοµένου, που 
χρησιμοποιήθηκε για παραπλάνηση των λαών. 

Η έρευνά µου κάλυψε όλη την πολιτική διαδροµή, από τότε που οι 
άνθρωποι ενώθηκαν σε πολιτειακά οργανωμένες κοινωνίες µέχρι σήµερα. Σαν 
πηγές χρησιμοποίησα τα βιβλία που παραθέτω στην βιβλιογραφία. Από την 
έρευνα αυτή διαπίστωσα ότι η αυθεντική δημοκρατία γεννήθηκε και 
λειτούργησε µόνο στην Αθήνα, από το 462 µέχριτο 322 π.Χ. 

Η γέννηση και η λειτουργία της δημοκρατίας ήταν µία κορυφαία στιγµή για 
την ανθρωπότητα, την οποία Και σημάδεψε ανεξίηλα. Κατά την περίοδο της 
δημοκρατίας, και χάρη στην δηµοκρατί, δημιουργήθηκε όλος αυτός ο 
λαμπρός πολιτισμός, που παρέμεινε κλασικός µέχρι σήµερα. 


Η γέννηση όµως καθώς και η λειτουργία της δημοκρατίας καλύπτονται από 
ένα πέπλο σιωπής. Αυτό δεν έγινε τυχαία, από έλλειψη επαρκών στοιχείων, 
αλλά σκόπιµα, γιατί οι οικονομικά και πολιτικά κυρίαρχες τάξεις θέλησαν να 
αποκρύψουν από τους λαούς το αληθινό πρόσωπο της δημοκρατίας. Για τον 
λόγο αυτόν η δημοκρατία έχει φτάσει σε µας τόσο διαστρεβλωμένη και 
παραποιηµένη, ώστε να µην μπορούμε να διακρίνουμε καθαρά το αυθεντικό 
πρόσωπό της. 

Προσπάθησα, ύστερα από κουραστική έρευνα και µελέτη που κράτησε 
πέντε ολόκληρα Χρόνια, να βρω και να αξιολογήσω όλα εκείνα τα στοιχεία, 
που θα µου επέτρεπαν να κατανοήσω τόσο την ἴδια την δημοκρατία όσο και 
την πρακτική εφαρµογή της. 

Δεν ανήκω σε καµµιά σχολή και η µέθοδος που ακολούθησα είναι καθαρά 
προσωπική, γι’ αυτό προσέγγισα και αξιολόγησα το πρόβλημα της πολιτικής 


εξουσίας από την σκοπιά του απλού πολίτη. 


ΕΙΣΑΓΩΓΗ 

Από τότε που οι άνθρωποι ενώθηκαν σε πολιτειακά οργανωμένες κοινωνίες 
µέχρι σήµερα, το πρόβλημα της πολιτικής εξουσίας παραμένει το ίδιο: ποιος 
θα αποφασίζει για τα κοινά; Ένας, λίγοι ή όλοι οι πολίτες; Η κάθε εποχή έλυσε 
το πρόβλημα αυτό διαφορετικά. Από την απάντηση που έδωσε, προέκυψαν 
τα τρία βασικά πολιτεύµατα: Η μοναρχία, η ολιγαρχία και η δημοκρατία. 

Η επικράτηση του ενός ή του άλλου πολιτεύματος δεν ήταν αποτέλεσµα 
κοινής συμφωνίας και συναίνεσης όλων των πολιτών, αλλά η επιβολή της 
θέλησης της οικονομικά και κοινωνικά κυρίαρχης µερίδας πάνω στο σύνολο 
της κοινωνίας. 

Το πρώτο πολίευµα µε το οποίο κυβερνήθηκαν οι άνθρωποι, όταν 
ενώθηκαν σε πόλεις-κράτη, ήταν η κληρονομική βασιλεία. 

Στην οµηρική εποχή η ένωση πολλών χωριών αποτέλεσε την πόλη-κράτος. 
Το κάθε χωριό είχε τον βασιλιά του, που ήταν ο αρχηγός του γένους, και οι 
βασιλιάδες όλων των χωριών που συγκρότησαν την πόλη-κράτος, 


αποτέλεσαν την πρώτη τάξη των ευγενών. 


Οι βασιλιάδες εξέλεξαν τον βασιλιά της πόλεως-κράτους, που γι αυτούς 
ήταν ένας ὁόμοιός τους, ενώ στον λαό τον παρουσίασαν σαν συγγενή και 
εκπρόσωπο του πιο τρανού θεού. 

Ο βασιλιάς της πόλεως-κράτους έπρεπε να ενσαρκώνει την δύναμη του 
θεού. Αυτός κατείχε την ιερή δύναμη και σε αυτόν έπρεπε να υπακούουν όλοι, 
όπως σε ένα θεό. Αυτός κρατούσε το σκήπτρο, το σύμβολο της εξουσίας, που 
δόθηκε από τον θεό στον βασιλιά και αποτελούσε την ορατή θέληση του θεού 
για υποταγή του λαού στον βασιλιά. Ο θεός µαζί µε το σκήπτρο έδωσε στον 
βασιλιά και την γνώση των «θεμµίστων», δηλαδή του δικαίου µε βάση το οποίο 
θα κυβερνούσε τον λαό του. 

Η πρώτη τάξη των ευγενών που ανέλαβε την εξουσία στην πόλη-κράτος 
στήριξε ιδεολογικά την εξουσία της στον θεό. Η τάξη αυτή των γαιοκτηµόνων- 
ευγενών κράτησε υπό τον έλεγχό της την πολιτική εξουσία κάπου τρεις 
χιλιάδες χρόνια, από την ομηρική εποχή µέχρι το Ί7ο αι. Όπως στην αρχή της 
εξουσίας της ο βασιλιάς που την εκπροσωπούσε ενσάρκωνε την θέληση του 
θεού, το ίδιο και στην τελευταία περίοδο της εξουσίας της, τον Μεσαίωνα, ο 
βασιλιάς ήταν εκπρόσωπος του θεού και κυβερνούσε στο όνοµα του θεού. Η 
θεϊκή εξουσία δημιουργούσε την παντοδυναµία του κράτους και κάθε 
αμφισβήτηση της κρατικής εξουσίας ισοδυναμούσε µε αμφισβήτηση της 
εξουσίας του θεού. 

Στην Αθήνα η εξουσία της πρώτης τάξης των ευγενών δεν πήρε ποτέ 
θεοκρατική µορφή και ο βασιλιάς δεν έγινε ποτέ απόλυτος μονάρχης. Αυτό 
βοήθησε στο να αναπτυχθεί η κριτική σκέιμη και να αντιμετωπιστεί η κρατική 
εξουσία µε κοινωνικά κριτήρια. Η Αθήνα, από την αρχή της συγκρότησής της 
σε πόλη-κράτος µέχρι τους αλεξανδρινούς χρόνους, ήταν η πόλης-κράτος 
όπου δοκιμάστηκαν όλα τα γνωστά πολιτεύµατα στην πράξη. Αποτέλεσε 
πρότυπο Και επέδρασε θετικά ή αρνητικά σε όλες τις άλλες πόλεις-κράτη. 
Μόνον η Αθήνα εφάρµοσε πρακτικά την δημοκρατία. Θα αναφερθώ συνολικά 
σε όλη την πολιτική διαδρομή της Αθήνας, από την συγκρότησή της σε πόλη- 
κράτος, µέχρι την εγκαθίδρυση της δηµοκρατίας, για να κατανοήσουμε 
καλύτερα µε ποιον τρόπο και µε ποιους θεσμούς άσκησε την εξουσία της η 
πρώτη τάξη των ευγενών της Αττικής. 

Η αναφορά αυτή είναι απαραίτητη, για να κατανοήσουμε τον ρόλο του 


«Αρείου Πάγου», για τον οποίο πολλοί, Και σήµερα ακόµα, έχουν την γνώµη 


ότι δημιουργήθηκε σαν δικαστικός θεσµός και ότι αποτελούσε το ανώτατο 
δικαστήριο της Αθήνας. 

Ο Άρειος Πάγος ήταν πολιτκός θεσµός. ταν ο εκπρόσωπος και ο 
ουσιαστικός θεματοφύλακας και εγγυητής της εξουσίας της πρώτης τάξης των 
ευγενών από την πρώτη στιγµή της συγκρότησης της Αθήνας σε πόλη-κράτος 
µέχρι την κατάλυση της εξουσίας των ευγενών το 462 π.Χ. από τον Εφιάλτη 
και τον Αρχέστρατο. Μόνο στην περίοδο της δημοκρατίας λειτούργησε ως 
δικαστήριο για την εκδίκαση αποκλειστικά των θρησκευτικών υποθέσεων. Επί 
πλέον η αναφορά αυτή είναι απαραίτητη, για να κατανοήσουμε την πορεία 
προς την δηµοκρατία Και τον ρόλο που έπαιξαν σε αυτήν την πορεία 
προσωπικότητες όπως ο Σόλων, ο Κλεισθένης, ο Θεμιστοκλής και ο Εφιάλτης. 
Και τούτο, γιατί πολλοί ταυτίζουν την πορεία προς την δημοκρατία µε την ίδια 


την δημοκρατία και την λειτουργία της. 


Ι.Η ΠΟΡΕΙΑ ΠΡΟΣ ΤΗΝ ΔΗΜΟΚΡΑΤΙΑ 


1. Από τον Θησέα ὡς τον Σόλωνα 


Όταν όλα τα χωριά της Αττικής ενώθηκαν σε πόλη-κράτος (από τον Θησέα, 
λέει η παράδοση), εξέλεξαν ένα βασιλιά, για να κυβερνήσει την πολιτεία. Στον 
βασιλιά δεν παραχώρησαν απόλυτη εξουσία, αλλά του επέβαλαν να 
συναποφασίζει για όλα τα θέµατα της πολιτείας µε τους αρχηγούς των γενών, 
που αποτέλεσαν το συμβούλιό του Και ονομάστηκαν «βουληφόροι». Την 
κυρίαρχο εξουσία είχε το συμβούλιο και όχι ο βασιλιάς. 

Όταν οι αποφάσεις που έπαιρνε ο βασιλιάς µε τους βουληφόρους 
αφορούσαν σε κάτι και στον λαό (για ό,τι ήταν δήµιον), τον συγκαλούσαν σε 
συνέλευση και του τις γνωστοποιούσαν. Η συνέλευση του λαού λεγόταν 
«Αγορά». Αργότερα ονομάστηκε «Εκκλησία του Δήμου». Στην αγορά δικαίωµα 
να αγορεύουν εἰχαν µόνον οι βουληφόροι. Ο λαός δεν είχε το δικαίώμα να 
εκφέρει γνώµη, παρά µόνο να ακούει σιωπηλά τις αποφάσεις και ύστερα να 
διαλύεται. Ο βασιλιάς, οι βουληφόροι και η αγορά αποτέλεσαν τους πρώτους 
πολιτικούς θεσμούς της Αθήνας. 

Στην αγορά δεν συμμετείχαν όλοι οι κάτοικοι της Αττικής, παρά µόνον οι 


Ίωνες. Όσοι δηλαδή ανήκαν στις τέσσερις ιωνικές φυλές. 


Στην Αττική όµως υπήρχαν και άλλοι κάτοικοι, που δεν ήσαν Ίωνες, άλλοι 
προὐπήρχαν των Ιώνων και άλλοι ήρθαν και εγκαταστάθηκαν στην Αττική µε 
τις μεταναστεύσεις. Ανάμεσα στους Ίωνες και τους άλλους κατοίκους υπήρχε 
διάκριση: Οι ιωνικής καταγωγής ήσαν οργανωμένοι σε φυλές, φατρίες και γένη 
και είχαν συγγενικούς δεσμούς μεταξύ τους, ενώ όλοι οι άλλοι, που τους 
αποκαλούσαν «οργεώνες», δεν είχαν κανένα δεσµό μεταξύ τους και δεν 
ανήκαν σε οργανώσεις. Στην συνέλευση του λαού, την αγορά, έπαιρναν µέρος 
µόνον οι Ίωνες. Οι «οργεώνες», µέχρι την μεταρρύθμιση του Κλεισθένους, δεν 
εὐχαν πολιτικά δικαιώµατα. Όι Αθηναίοι όµως δεν υποδούλωσαν τους 
«οργεώνες», όπως έκαναν οι Σπαρτιάτες µε τους κατοίκους της Λακωνίας και 
της Μεσσηνίας, τους «είλωτες». 

Το συμβούλιο µε τον καιρό αφαίρεσε αρμοδιότητες από τον βασιλιά και τις 
μεταβίβασε σε µέλη του. Πλάι στον βασιλιά δημιουργήθηκαν δύο άλλες αρχές: 
του ΓΠολεμάρχου και του Άρχοντος. Οι στρατιωτικές αρμοδιότητες πέρασαν 
στον Πολέμαρχο και οι κυβερνητικές στον Άρχοντα. Ο βασιλιάς έπαψε να είναι 
ισόβιος και εκλεγόταν και αυτός από το συμβούλιο, στην αρχή για δέκα χρόνια 
και αργότερα, από το 682 π.Χ., για ένα χρόνο, όπως και οι άλλοι άρχοντες. Ο 
βασιλιάς περιορίστηκε µόνο στις θρησκευτικές δικαιοδοσίες. 

Κατά τα µέσα του 7ου αι. π.Χ. άρχισαν να εκλέγονται και οι έξι Θεσμοθέτες, 
µε σκοπό να δημοσιεύουν και να διαφυλάσσουν τις αποφάσεις των αρχόντων, 
που είχαν ισχύ νόμων. Έτσι οι άρχοντες έγιναν εννέα και, όταν έληγε η θητεία 
τους, γίνονταν ισόβια µέλη του συμβουλίου, που πήρε το όνοµα «Άρειος 
Πάγος», γιατί συνεδρίαζε στον λόφο του Άρη, δυτικά από την Ακρόπολη. 

Ο Άρειος Πάγος ή η Βουλή του Αρείου Πάγου, όπως επίσηµα ονομάζεται, 
ήταν ο ουσιαστικός κάτοχος της εξουσίας. Η Βουλή του Αρείου Πάγου εξέλεγε 
τους άρχοντες Και οι άρχοντες σ᾿ αυτήν λογοδοτούσαν. Το πολίτευμα της 
Αθήνας, λέει ο Αριστοτέλης, ήταν καθ᾽ όλα ολιγαρχικό προ του Δράκοντος (621 
π.Χ.). Μόνον οι πολύ πλούσιοι ευγενείς μοιράζονταν τα διάφορα αξιώματα. Οἱ 
λιγότερο πλούσιοι ευγενείς δεν επιτρεπόταν να καταλάβουν δηµόσια 
αξιώματα. Επιτρεπόταν µόνον η συµµετοχή τους στην Εκκλησία του Δήμου. 
Τα µέλη των φτωχών οικογενειών, παρά το ότι ήσαν ιωνικής καταγωγής, δεν 


είχαν πολιτικά δικαιώµατα και δεν συμμετείχαν ούτε στην Εκκλησία του Δήμου. 


Με την μεταρρύθμιση του Δράκοντος (621 π.Χ.) ο ιωνικής καταγωγής 
πληθυσμός χωρίστηκε σε τέσσερις τάξεις, ανάλογα µε τον πλούτο και την 
καταγωγή. 

Την πρώτη τάξη αποτελούσαν οι πολύ πλούσιοι ευγενείς και αυτοί νέµονταν 
όλα τα αξιώματα, ανάλογα µε την περιουσία του καθενός. Την δεύτερη τάξη 
αποτελούσαν οἱ λιγότερο πλούσιοι ευγενείς, την τρίτη τάξη οι έµποροι, οἱ 
βιοτέχνες κ.λπ. και την τέταρτη τάξη ο φτωχός λαός. 

Στην Εκκλησία του Δήμου είχαν δικαίωµα να πάρουν µέρος µόνον οι τρεις 
πρώτες τάξεις. 

Την εξουσία ασκούσαν ο Άρχων, ο Πολέμαρχος, ο Βασιλεύς και οι έξι 
Θεσμοθέτες, οι γνωστοί µας εννέα άρχοντες. Την εποπτεία της πολιτείας είχε 
η Βουλή του Αρείου Πάγου. Τον ρόλο του πρωθυπουργού έπαιζε ο Άρχων και 
το έτος που ασκούσε την αρχή του έφερε το όνοµά του (επώνυμος Άρχων). Οἱ 
φτωχοί, που δεν εἴχαν πολιτικά δικαιώµατα, αναζητούσαν ασφάλεια και 
προστασία στα γένη τους. 

Η ανάληψη των αξιωμάτων µε βάση το ετήσιο εισόδηµα του κάθε ευγενούς, 
που καθιερώθηκε µε την μεταρρύθμιση του Δράκοντος, είχε σαν αποτέλεσµα 
να επιδοθούν όλοι στο κυνήγι του πλούτου. Πηγή πλούτου τότε ήταν η γη. Οἱ 
όροι µίσθωσης και δανεισμού έγιναν δυσβάστακτοι. Οι καλλιεργητές δούλευαν 
για ένα κομμάτι ψωμί. 

Οι δανειστές χορηγούσαν δάνεια µε υπερβολικό τόκο και µε υποθήκη όχι 
µόνο τα κτήµατα, αλλά και τα σώματα των δανειζοµένων καθώς και των µελών 
των οικογενειών τους. Ο αριθµός αυτών που αδυνατούσαν να πληρώσουν τα 
Χρέη τους στην ταγµένη προθεσµία μεγάλωνε, η γη τους περνούσε στα Χέρια 
των δανειστών τους και οἱ ἰδιοι µετατρέπονταν σε δουλοπάροικους και, σε 
πολλές περιπτώσεις, σε δούλους. 

Όταν οι πλούσιοι γαιοκτήμονες παραβίαζαν τους όρους της συμφωνίας, οι 
φτωχοί καλλιεργητές δεν μπορούσαν να βρουν το δίκιο τους στα δικαστήρια, 
γιατί τα αφεντικά τους ήσαν ταυτόχρονα και δικαστές τους. Οι παράνομες 
δικαστικές αποφάσεις ήταν συνηθισμένο φαινόμενο, µε αποτέλεσµα να 
διαλύονται οικογένειες και να πωλούνται τα µέλη τους ὡς δούλοι. 

Η κατάσταση είχε γίνει απελπιστική για τους φτωχούς και η δυσαρέσκεια 
κατά της εξουσίας των ευγενών αγκάλιαζε ακόµα και ευγενείς. Η πολιτεία 


βρισκόταν στα πρόθυρα εμφυλίου πολέμου ή τυραννίας. Κάτω από την γενική 


κατακραυγή, η Βουλή του Αρείου Πάγου αποφάσισε να γίνει μεταρρύθμιση 
του πολιτεύματος, µε την προὐπόθεση όµως ότι και στο νέο πολίτευμα την 
εξουσία θα ασκεί η πρώτη τάξη των ευγενών. Συμφώνησαν όλοι να 
αναθέσουν την μεταρρύθμιση του πολιτεύματος σε πρόσωπο κοινής 
εμπιστοσύνης και σαν τέτοιο υπέδειξαν τον Σόλωνα, που τον εκτιμούσαν όλοι. 
Οἱ μεν ευγενείς για την καταγωγή του, Οἱ δε φτωχοί για την τιµιότητα και την 
σοφία του. Αποφάσισαν η εκλογή του να γίνει από την Εκκλησία του Δήμου 
για να έχει αυξημένο κύρος, σαν εκλεκτός όλων των πολιτών, µε αυξημένες 


αρμοδιότητες: άρχων µαζί και νομοθέτης. 


2. Η μεταρρύθμιση του Σόλωνος 


Ο Σόλων, που εξελέγη Άρχων το 9594 π.Χ. για την μεταρρύθμιση του 
πολιτεύματος, Κκατανόησε αµέσως το µέγεθος και την οξύτητα των 
προβλημάτων και είδε καθαρά ότι η τραγική κατάσταση των φτωχών αγροτών 
και των ακτημόνων ήταν µια εκρηκτική ύλη, που είχε σωρευτεί στα θεμέλια της 
πολιτείας, έτοιµη να εκραγεί. Γι αυτό αναγκάστηκε να πάρει ριζοσπαστικά 
µέτρα: Ακύρωσε τα Χρέη στο δηµόσιο και τους Ιδιώτες, κατάργησε τον 
δανεισμό µε σωματική εγγύηση, απελευθέρωσε όσους είχαν γίνει δούλοι για 
Χρέη και αµνήστευσε ορισμένα αδικήματα, που είχαν στερήσει σε πολίτες τα 
πολιτικά τους δικαιώµατα. Τα µέτρα αυτά ονομάστηκαν «σεισάχθεια», δηλαδή 
απελευθέρωση από το βάρος. 

Ο Σόλων αναγνώρισε ως πολίες όλους τους Αθηναίους ιωνικής καταγωγής 
και τους χώρισε σε τέσσερις κοινωνικές τάξεις, ανάλογα µε το ετήσιο εισόδηµά 
τους από την γη. Δύο τάξεις για τους ευγενείς, τους «Πεντακοσιομεδίµνους» 
και τους «Ιππείς», και δύο τάξεις για τον λαό, τους «Ζευγίες» και τους 
«Θήτες». Στους Ζευγίτες ανήκαν οι µεσαίου πλούτου Αθηναίοι και στους Θήτες 
οι φτωχοί και ακτήμονες. 

Ο καθορισμός της περιουσίας µε βάση το ετήσιο εισόδηµα που προέρχεται! 
µόνο από την γη έγινε, για να παραμείνει η εξουσία στα χέρια των ευγενών, 
γιατί αυτοί ήσαν οι κάτοχοι της γης. 

Στο πολίευµα του Σόλωνος µόνον οι Αθηναίοι ιωνικής καταγωγής που 


ήσαν γραμμένοι σε φυλές, φατρίες και γένη θα είχαν πολιτικά δικαιώματα και 


θα μετείχαν στην Εκκλησία του Δήμου και τα δικαστήρια της ΠΗλιαίας. Την 
κυβερνητική εξουσία θα ασκούσαν οι εννέα άρχοντες, που θα προέρχονταν 
υποχρεωτικά από την πρώτη τάξη των ευγενών (τους Πεντακοσιομεδίµνους) 
και την εποπτεία του πολιτεύματος θα είχε η Βουλή του Αρείου Πάγου, τα µέλη 
της οποίας ανήκαν όλα στην πρώτη τάξη. Με την μεταρρύθμιση του Σόλωνος 
η πολιτική εξουσία παρέμεινε εξ ολοκλήρου στα Χέρια των μεγάλων 
γαιοκτημόνων ευγενών. 

Η παραχώρηση πολιτικών δικαιωμάτων στους φτωχούς ιωνικής καταγωγής 
δεν υπαγορεύτηκε από δηµοκρατική διάθεση, αλλά από την ανάγκη να 
κατευνάσει την εχθρότητα των λαϊκών τάξεων προς τους πλούσιους ευγενείς. 
Γιατί, όπως λέει ο Αριστοτέλης: 

Είναι επίφοβο να µην παραχωρεῄπαι και στους φτωχούς Το δικαίωµα να 
μετέχουν της εξουσίας, γιατί όταν οἱ Πολλοί είναι στερηµένοι πολιτικών 
δικαιωμάτων και φτωχοί, αναγκαστικά η πολιτεία είναι γεµάτη από εχθρούς. 
Υπολείπεται Λοπτόν ότι πρέπει να μετέχουν και αυτοί στην Εκκλησία του 
Δήμου και τα δικαστήρια (τοῦ βουλεύειν καὶ κρίνειν). Για τούτο ακριβώς και 
ο Σόλων και µερικοί από τους άλλους νοµοθέτες παρέχουν µεν στον Λαό Το 
δικαίωµα συµµετοχής στις αρχαιρεσίες και Τον έλεγχο Των αρχόντων, δεν 
επιτρέπουν όµως σε κανέναν ατομικά να ασκήσει εξουσία, αν προέρχεται 
από το πλήθος.! 

Για να αποτρέψει τον κίνδυνο να περιέλθει ο έλεγχος της νομοθετικής 
εξουσίας στον λαό, δημιούργησε την Βουλή των Τετρακοσίων, µε σκοπό να 
ελέγχει τα εισαγόµενα για συζήτηση στην Εκκλησία του Δήμου θέµατα. Τα 
µέλη της Βουλής αυτής θα προέρχονταν από τις δύο τάξεις των ευγενών. 

Ο Πλούταρχος, στον βίο του Σόλωνος, λέει πως: 

Επειδή έβλεπε τον Λαό να Το παίρνει απάνω του και να αποθρασύνεται 
µετά την άφεση των χρεών, έκανε και δεύτερη Βουλή (η πρώτη του Αρείου 

Πάγου) διαλέγοντας εκατό άνδρες από κάθε φυλή. Σε αυτούς ανέθεσε να 

γνωμµατεύουν από πριν για τα νοµοσχέδια που Θα περνούσαν από την 

Εκκλησία του Δήμου και Τίποτα να µην αφήνουν να περνάει, χωρίς 
προηγουμένως αυτοί να το εξετάσουν και να πουν την γνώµη τους. Όσο 
για τον Άρειο Πάγο, Τον όρισε επιτηρηΤτή σε όλα Και φρουρό της 
δικαιοσύνης, γιατί νόµιζ πως η πολιτεία, έχοντας δύο Βουλές και 


µοιάζοντας έτσι σαν να έχει αράξεΙι µε δύο άγκυρες, πολύ Λιγότερο Θα 
αναταραζόταν και ο λαός θα ηρεμούσε. 

Η Βουλή του Αρείου Πάγου παρέμεινε ο ρυθµιστής του πολιτεύματος µε 
αυξημένες αρμοδιότητες. Όπως αναφέρει ο Αριστοτέλης, εκτός του ότι ήταν 
φύλακας του πολιτεύματος, είχε την εποπτεία για τις περισσότερες και πιο 
σημαντικές ενέργειες της πολιτικής διοίκησης. Καταδίώκε τους παραβάτες των 
νόμων, έχοντας το δικαίωµα να τους επιβάλλει χρηματικές και σωματικές 
τιμωρίες. Επίσης δίκαζε όσους συνωμοτούσαν για την ανατροπή του 
πολιτεύματος, µε νόµο που θέσπισε ο Σόλων περί «καταγγελίας» των 
συνωμµοτών.” 

Εκεί όµως που µπορεί να πει κανείς ότι εισήγαγε τον λαό στην εξουσία, 
ήταν τα λαϊκά δικαστήρια της Ηλιαίας. «Τὸν δὲ δῆμον καταστῆσαι, τὰ 
δικαστήρια ποιήσας ἐκ πάντων». Τα δικαστήρια αυτά ήσαν ένας καινούργιος 
θεσµός και δημιουργήθηκαν για την προστασία των πολιτών από ενδεχόµενες 
αδικίες των αρχόντων. Στα δικαστήρια της Ηλιαίας ο Σόλων όριζε να γίνονται 
δικαστές όλοι οι Αθηναίοι πολίτες µε κλήρο, και ο κάθε πολίτης είχε το 
δικαίωµα να κινεί δίκες εναντίον οποιουδήποτε, ακόµα και άρχοντα, που 
έβλαπτε ή αδικούσε οποιονδήποτε, ακόµα και δούλο. Οι αποφάσεις των 
δικαστηρίων της Ηλιαίας ήσαν αμµετάκλητες και αυτό ισχυροποιούσε ακόµα 
περισσότερο τον λαό. 

Αυτός ο θεσµός έδινε µεγάλη δύναμη στον λαό γιατι όπως λέει ο 
Αριστοτέλης: 

Όταν ο Λαός γίνεται κύριος της (δικαστικής) ψήφου, γίνεται κύριος και του 


πολιτεύµατος.ὸ 


Η δικαστική εξουσία που παραχώρησε ο Σόλων στον λαό την εποχή εκείνη 
ήταν «δῶρον ἄδωρον». Για να λειτουργήσει ο θεσµός αυτός, προὐπέθετε 
άτοµα-πολίτες και τέτοια δεν υπήρχαν την εποχή του Σόλωνος, γιατί ο λαός 
δεν είχε απαλλαγεί από την ομάδα του γένους του, από το οποίο ζητούσε 
προστασία και δικαιοσύνη. Έμελλε όµως τα δικαστήρια της Ηλιαίας να 
παίζουν αργότερα αποφασιστικό ρόλο εναντίον της εξουσίας του Αρείου 
Πάγου και των αρχόντων. Αυτά χρησιμοποίησε ο Εφιάλτης, όπως θα δούμε, 


για να παραλύσει την εξουσία των Αρεοπαγιτών και να επιβάλει την 


δημοκρατία. Αποτέλεσαν την «κερκόπορτα» από την οποία πέρασε η 

δημοκρατία, γι’ αυτό και ο Αριστοτέλης κατηγορεί τον Σόλωνα σαν υπεύθυνο. 
Με το να επεκτείνει Την δικαιοδοσία των δικαστηρίων, που Τα µέλη του 
εκλέγονται µε κλήρο, πάνω στις δύο άλλες αρχές (Άρειο Πάγο και 
άρχοντες), παρέλυσε και Των δύο την δύναμη. ΓΠατί από την στιγµή που 
ίσχυσε αυτό, Οἱ διάφοροι (δηλαδή ο Εφιάλτης και οι µετά από αυτόν), σαν 
σε τύραννο, παραχωρούσαν στον Λαό Την πολιική δύναμη και 


μετέτρεψαν μ᾿ αυτόν τον τρόπο το πολίτευμα στην τωρινή δημοκρατία." 


Χαρακτηριστική είναι Και η φράση του Πλούταρχου: οἷς οὐδεμίαν ἄρχειν 
ἔδωκεν ἀρχήν, ἀλλὰ τῷ συνεκκλησιάζειν καὶ δικάζειν µόνον μετεῖχον τῆς 
πολιτείας. ὃ κατ’ ἀρχὰς μὲν οὐδέν, ὕστερον δὲ παμµέγεθες ἐφάνη.ὸ Δηλαδή η 
παραχώρηση της δικαστικής εξουσίας στον λαό, στην εποχή του Σόλωνος δεν 
είχε καµµιά αξία, γιατί ο λαός δεν ήταν σε θέση να κάνει χρήση αυτού του 
θεσμού. Όταν ο Εφιάλτης εγκαθίδρυσε την δημοκρατία, τότε τα λαϊκά 
δικαστήρια της Ηλιαίας πήραν ασύγκριτα µεγάλη αξία, γιατί χωρίς αυτά ο λαός 
δεν θα μπορούσε να επιβάλλει την εξουσία του. 

Ο Σόλων φυσικά δεν είχε τέτοια πρόθεση, ούτε μπορούσε να φανταστεί ότι 
θα χρησιμοποιηθούν σαν όπλο για την κατάλυση της εξουσίας των 
γαιοκτημόνων ευγενών. 

Αργότερα επικράτησε η πεποίθηση ότι ο Σόλων ήταν ο συνειδητός 
δημιουργός της αθηναϊκής δηµοκρατίας. Αυτό βέβαια αποτελεί 
παραμόρφωση Της αλήθειας, από την άποψη ότι θα ήταν αδύνατον να 
είχε περάσει από τον νου ενός μεταρρυθμιστή Των αρχών του 6ου αι. κάτι 
που να μοιάζει µε αναπτυγμένη δημοκρατία. Είναι όµως αλήθεια ότι ο 
Σόλων δημιούργησε Το θεσμικό πλαίσιο, µέσα στο οποίο µπόρεσε να 
αναπτυχθεί η δημοκρατία, ένα πλαίσιο που οι Τύραννοι το άφησαν άθικτο.» 

Το πολίευµα που δημιούργησε ο Σόλων ήταν ολιγαρχικό-αριστοκρατικό µε 
συµµετοχή του λαού στην εκλογή και στον έλεγχο των αρχόντων. Κατά τον 
Αριστοτέλη αποτελούσε συγκερασµό των διαφόρων στοιχείων της πολιτείας, 
όπου η Βουλή του Αρείου Πάγου ήταν το ολιγαρχικό στοιχείο, το αιρετό των 


αρχόντων το αριστοκρατικό και ο θεσµός των δικαστηρίων το δημοκρατικό.’ 

Ο Σόλων συμπλήρωσε το πολίευµα µε νόμους, που έπαιξαν σηµαντικό 
ρόλο στις σχέσεις των ανθρώπων. Οι νόμοι του Σόλωνος δεν είχαν συνταχτεί 
µε απόλυτη σαφήνεια, πράγµα που έκανε τον Αριστοτέλη να παρατηρήσει, ότι: 

Ο Σόλων επίτηδες συνέταξε Τους νόμους κατά τρόπο ασαφή, για να παίρνει 
τις αποφάσεις τελεσίδικα ο λαός.ὃ 

Ο λαός σεβάστηκε πάντα τους νόμους του Σόλωνος και δεν τους 
κατάργησε, όταν ανέλαβε την εξουσία. Αυτό ήταν το πολίτευμα του Σόλωνος, 
για το οποίο ο ίδιος περηφανευόταν πως ήταν το πιο δίκαιο. 

Όσο χρειαζόταν, Του λαού ξεχώρισα μερίδιο, 

Χωρίς από το δίκιο Του να βγάλω ή ν᾿ αβγατίσω. 

Και κείνοι που Ίαν δύναμη κι ακούονταν µε το χρήμα, 
ΤΙπΠΟΤα ανάρµοστο κι αυτοί κοίαξα να µην πάθουν. 
Στην µέση στάθηκα Ισχυρή προβάλλοντας ασπίδα 

κι ούτ)᾽ άφησ᾽ άδικα απ΄᾿ τους δυο κανένας να νικήσει, 


λέει σε ένα από τα ποιήματά του. 


Ο Σόλων ζήτησε από όλα τα µέρη της πόλεως να προστατεύσουν το 
πολίτευμα µε τα όπλα και να µη µείνουν αδιάφοροι, αν κάποιοι επιχειρήσουν 
την κατάλυσή του. Για τον σκοπό αυτόν λένε πως θέσπισε ειδικό νόµο --το 
ακροτελεύτιο άρθρο του συντάγματος, όπως θα λέγαμε σήµερα--, που όριζε: 
καὶ τῆς πόλεως μὴ µετέχειν». Δηλαδή: Όποιος σε περίοδο εμφύλιου αγώνα 


(για την αλλαγή του πολιτεύματος) δεν πάρει τα όπλα και δεν ταχθεί µε την µία 


ή την άλλη πλευρά, να στερείαι των πολιτικών του δικαιωμάτων και να µην 
έχει το δικαίωµα συµµετοχής στα κοινά. 

Το πολίτευμα του Σόλωνος δεν λειτούργησε και δεν ήταν δυνατόν να 
λειουργήσει από την στιµή που άφησε ἀθικη την παλιά 
πολιτικοθρησκευτική οργάνωση του λαού σε φυλές, φατρίες και γένη. Δεν 
έκοψε δηλαδή τον συνδετικό ιστό που ένωνε τα άτοµα µε τα γένη τους. Ενώ 
αντίθετα οι αρχηγοί των γενών κατέβαλλαν Ιδιαίερες φροντίδες να κρατούν τα 
γένη τους ενωμένα, διατηρώντας µε επιμέλεια τους δεσμούς αίματος, τον 
κοινό αρχηγέτη, τον κοινό θεό και τις κοινές θρησκευτικές γιορτές, το κοινό 
κοιμητήριο και γενικά όλη την οργάνωση της ομάδας, καλλιεργώντας τον 


φανατισμό στα µέλη τους, που καµάρωναν για την καταγωγή τους και 

κολακεύονταν να λέγονται Κοδρίδες, Ευμολπίδες, Βουτάδες, Αλκμεωνίδες 
Κκ.λπ., και ακολουθούσαν πιστά τον αρχηγό του γένους τους στις πολιτικές του 
επιδιώξεις, όπως στην σηµερινή εποχή οι φανατικοί οπαδοί ενός κόμματος 
ακολουθούν πιστά τον αρχηγό τους. 

Γρήγορα ὠστόσο ξέσπασαν και πάλι οι διαµάχες για την εξουσία ανάµεσα 
στα ισχυρά γένη. Μήλο της έριδας το αξίωμα του Άρχοντος (επώνυµου), που 
συγκέντρωνε στα Χέρια του τις περισσότερες και σπουδαιότερες εξουσίες. 
ταν ένα είδος πρωθυπουργού της εποχής εκείνης. ΠΗ διαμάχη για την 
εξουσία είχε ξεσπάσει ανάµεσα σε δύο πολύ ισχυρά γένη: το γένος των 
Βουταδών, που κατείχαν τις εύφορες πεδιάδες της Αττικής µε αρχηγό τον 
Λυκούργο και το γένος των Αλκμεωνιδών, µε αρχηγό τον Μεγακλή, τον 
παππού του μεταρρυθμιστή ἸΚλεισθένους. Το γένος των Αλκμεωνιδών 
ασκούσε επιρροή στα παράλια και στο κέντρο της πόλης. 

Στην διαμάχη για την εξουσία µπήκε και µια τρίπη παράταξη: των 
«Διακρίων», που είχαν αρχηγό τον Πεισίστρατο και επιρροή στους αγρότες 
των βορειοανατολικών περιοχών της Αττικής, µε κέντρο την Βραυρώνα. 

Ο Πεισίστρατος, που το γένος του δεν ήταν τόσο ισχυρό όσο των δύο 
άλλων, εκμεταλλεύτηκε τους φόβους αυτών που είχαν απαλλαγεί από τα χρέη 
και παρουσιάστηκε σαν υπερασπιστής των φτωχών και σαν λαϊκός ηγέτης. Η 
επιρροή του γρήγορα επεκτάθηκε πέρα από τους κατοίκους της περιοχής του 
και αγκάλιασε όλους τους ὁυσαρεστημένους, καθώς και κείνους που δεν 
ανήκαν σε γένη, τους «οργεώνες». Ο Πεισίστρατος κατάφερε µε δόλο να 
πάρει την εξουσία και να επιβάλει τυραννία. Μετά από έξι χρόνια οι αρχηγοί 
των ισχυρών γενών συνασπίστηκαν και κατάφεραν να τον εκδιώξουν. Πάλι 
όµως άρχισαν τις διαµάχες μεταξύ τους για την εξουσία. Τότε ο Μεγακλής, ο 
αρχηγός των Αλκμεωνιδών, ήρθε σε διαπραγματεύσεις µε τον Πεισίστρατο, 
του έδωσε και για σύζυγο την κόρη του και τον έφερε πάλι µε δόλο. Και η νέα 
τυραννία του Πεισίστρατου δεν κράτησε πολύ. Μετά από έξι χρόνια διέρρηξε 
τις σχέσεις του µε τον Μεγακλή. Οι Αλκμεωνίδες συνεργάστηκαν µε τους 
Βουτάδες και, συνασπίζοντας όλα τα γένη, κατάφεραν να τον εκδιώξουν και 
πάλι. Μετά από λίγο όµως ο Πεισίστρατος µε µισθοφορικό στρατό, το 546 
π.Χ., κατέλαβε την Αθήνα, αφόπλισε τους Αθηναίους και εξασφάλισε οριστικά 
την τυραννική εξουσία του." Η τυραννία του Πεισίστρατου έπεσε το 511 π.Χ. 


µε την βοήθεια των Λακεδαιμονίων. 

Με την πτώση της τυραννίας φούντωσε πάλι η διαμάχη των ισχυρών γενών 
για την εξουσία. Ο Ηρόδοτος αναφέρει ότι την εξουσία διεκδίκησαν δύο 
αρχηγοί γενών: 

Ο Κλεισθένης από το γένος των Αλκμεωνιδών, ο οποίος λέγεται ότι έπεισε 
την Πυθία, και ο Ισαγόρας, ο γιος του ΤεΙσάνδρου, που καταγόταν από 
διακεκριμένη οικογένεια, αλλά της οποίας δεν γνωρίζω την καταγωγή. Οι 
δύο αυτοί άνδρες φιλονίκησαν για την εξουσία, επειδή δε ο Κλεισθένης 


νικιόταν τὸν δῆμον προσεταιρίζεται."' 


5. Η μεταρρύθμιση του Κλεισθένους 


Ο Κλεισθένης, αρχηγός γένους ο ίδιος, είχε κατανοήσει ότι η κυριότερη αιτία 
που δεν επέτρεψε στο πολίπευµα του Σόλωνος να λειτουργήσει, µε 
αποτέλεσµα την επιβολή της δικτατορίας του Πεισίστρατου, ήταν η πολιτική 
και θρησκευτική οργάνωση της κοινωνίας σε φυλές, φατρίες και γένη. Τα 
άτοµα, έξω από την οµάδα του γένους, δεν είχαν πολιτική οντότητα και 
παρουσία. 

Η πολιτική ήταν υπόθεση των αρχηγών των γενών και ο ανταγωνισμός 
τους για την εξουσία δημιουργούσε µια κατάσταση συνεχούς πολιτικής 
αναστάτωσης και ανωμµαλίας. Οι αρχηγοί δεν στηρίζονταν στην προσωπική 
τους αξία αλλά στην ισχύ του γένους τους. 

Για να αλλάξει η σχέση αυτή, έπρεπε να «σπάσει» η πολιτικοθρησκευτική 
ενότητα της οµάδας και να αποκοπούν πολιτικά οι αρχηγοί των γενών από τα 
µέλη τους. 

Ο Κλεισθένης χώρισε την θρησκεία από την πολιτεία, διατήρησε το παλιό 
σύστηµα µόνο για τις θρησκευτικές τελετές Και κατάργησε την πολιτειακή 
ένταξη των κατοίκων σε φυλές, φατρίες και γένη. 

Στην θέση τους δημιούργησε δέκα διοικητικά διαμερίσματα, που τα 
ονόμασε και αυτά φυλές. Τα διοικητικά αυτά διαμερίσματα δεν κατείχαν µια 
ορισμένη εδαφική περιφέρεια, αλλά υπάγονταν σε αυτά τµήµατα από όλες τις 
περιφέρειες της Αττικής. Με τον τρόπο αυτόν η κάθε φυλή περιελάμβανε 


κατοίκους από όλα τα γένη. 

Για τον σκοπό αυτόν χώρισε την Αττική σε τρία µέρη: Α΄ την πόλη, Β΄ την 
παραλία, Γ΄ τα μεσόγεια. 

Το κάθε µέρος το χώρισε σε δέκα τµήµατα, ένα για κάθε φυλή. Τα τµήµατα 
αυτά ονομάστηκαν Τρητύες. Κάθε φυλή περιελάμβανε τρεις Τριττύες: µία από 
την πόλη, µία από την παραλία και µία από τα Μεσόγεια. 

Η κάθε Τριτύς περιελάµβανε έναν ορισμένο αριθµό δήμων. Οι Τριτύες 
παραχωρήθηκαν στις φυλές µε κλήρο. Έτσι η κάθε φυλή περιελάμβανε 
κατοίκους από όλες τις περιοχές. 

Η νέα πολιτειακή διαίρεση των κατοίκων της Αττικής αποτυπώνεται στον 


ακόλουθο πίνακα: 


ΠΙΝΑΚΑΣ πο. ο ΔΙΑΙΡΕΣΗΣ ΤΗΣ 
πο. ο 


ΦΥΛΕΣ ΤΡΙΤΤΥΕΣ 


--.. Αποληιβ΄παραλλαι,. τΠΓ 


ερεχθηις | Ευώνυμον, ΄ Λαμπτραί Κηφισιά 


Ἑεσα] ος σε 


Τα ονόματα που έδωσε στις δέκα φυλές δεν είχαν καµµιά σχέση µε 


καταγωγή ή µε την προηγούµενη διαίρεση της πολιτείας. Έκαμε έναν 
κατάλογο από εκατό ήρωες και τον έστειλε στην Πυθία (στο Μαντείο των 
Δελφών), να επιλέξει εκείνη ποιοι θα τοποθετηθούν ὡς προστάτες και θα 


δώσουν τα ονόματά τους στις δέκα φυλές. Τοπική διαίρεση αποτελούσαν 

µόνον οι δήµοι. Ο δήµος περιελάμβανε τους κατοίκους µιας ορισμένης 
συνοικίας. Έτσι ο δήµος έγινε το κύτταρο της νέας διοικητικής διαίρεσης. Κάθε 
Τριτύς περιελάμβανε έναν ορισμένο αριθµό δήµων, µε βάση όχι τον αριθµό, 
δηλαδή η κάθε Τριττύα να έχει ίσο αριθµό δήµων µε τις άλλες, αλλά µε βάση 
τον πληθυσμό, ώστε η κάθε φυλή να έχει τον ίδιο περίτου αριθµό κατοίκων. 

Ο Κλεισθένης προχωράει πιο πέρα από τον Σόλωνα και παραχωρεί το 
δικαίωµα του Αθηναίου πολίη σε όλους τους κατοίκους της Αττικής, 
Αθηναίους και µετοίκους, Ίωνες και «οργεώνες», πλούσιους και φτωχούς 
χωρίς καµµιά απολύτως διάκριση. 

Έγιναν όλοι δηµότες του δήµου της κατοικίας τους και γράφτηκαν 
υποχρεωτικά στα «Λληξιαρχικά γραμματεία», δηλαδή στους δημοτικούς 
καταλόγους του δήµου τους. Στο εξής ο κάθε Αθηναίος υποχρεωνόταν να 
αναφέρει στα στοιχεία της ταυτότητάς του, εκτός από το όνομά του και το 
όνομα του πατέρα του, όχι το όνοµα του γένους του, αλλά το όνοµα του δήµου 
στον οποίο ανήκε. Για να αποτρέψει το ενδεχόμενο να συγκεντρωθούν µε τον 
καιρό όσοι ανήκαν στο ἰδιο γένος στους δήµους της ίδιας φυλής, όρισε ότι 
όποιος αλλάζει τόπο κατοικίας, δεν Θα γράφεται δηµότης στον δήµο που 
μετοίκησε, αλλά θα παραμένει δηµότης του αρχικού του δήμου. 

Έτσι έσπασε η πολιτική σύνδεση των αρχηγών των γενών µε τα µέλη τους 
και δεν μπορούσε να γίνει εκμετάλλευση του συγγενικού και θρησκευτικού 
αισθήματος για πολιτική επιρροή. Απέκοψε τους αρχηγούς των γενών από την 
πηγή από την οποία αντλούσαν την δύναμή τους και τους απλούς Αθηναίους 
από την πολιτική κηδεμονία των αρχηγών τους. Στην θέση της ομάδας 
δημιούργησε άτοµα-πολῄίες. Την θέση του πιστού µέλους πήρε ο υπεύθυνος 
πολίτης. 

Ο Κλεισθένης δεν δημιούργησε δικό του πολίευµα, αλλά έθεσε σε 
εφαρµογή το πολίτευμα του Σόλωνος βελτιωμένο προς το δηµοκρατικότερο. 
Την εξουσία θα ασκούσαν οι άρχοντες, Οἱ οποίοι Και στο νέο πολίευµα 
έπρεπε να ανήκουν υποχρεωτικά στην πρώτη τάξη των ευγενών, την 
εποπτεία δε της πολιτείας θα είχε η Βουλή του Αρείου Πάγου. 

Οι άρχοντες, που έγιναν δέκα ώστε να αντιστοιχεί ένας σε κάθε φυλή, θα 
εκλέγονταν από την Εκκλησία του Δήμου και ο κατάλογος των υποψηφίων 


αρχόντων θα καταρτιζόταν από τις φυλές. 

Η σημαντικότερη αλλαγή έγινε στην Βουλή των τετρακοσίων, την οποία στο 
εξής θα αποτελούσαν πεντακόσιοι βουλευτές, πενήντα από κάθε φυλή, και 
στην οποία είχαν δικαίωµα και οι µεσαίου πλούτου Αθηναίοι, που ανήκαν στην 
τάξη των ζευγιτών. 

Οἱ νέοι πολίτες, δηλαδή οι οργεώνες και οι µέτοικοι, δεν κατατάχτηκαν στις 
τάξεις ανάλογα µε το ετήσιο εισόδηµά τους, αλλά τοποθετήθηκαν όλοι στην 
τελευταία τάξη, στους θήτες. 

Και µε την μεταρρύθμιση του ἸΚλεισθένους το πολίευµα παρέμεινε 
ολιγαρχικό-αριστοκρατικό µε ενεργότερο πολιτικό ρόλο των µεσαίων 
Αθηναίων, που τους επετράπη να γίνονται και βουλευτές, και αναβάθμισε τον 
ρόλο των απλών πολιτών, που μπορούσαν πλέον να µετέχουν σαν άτοµα- 
πολίτες στα θεσµικά όργανα που τους επιτρεπόταν. 

Η μεταρρύθμιση του Κλεισθένους δεν απέβλεπε στην κατάργηση της 
εξουσίας των ευγενών, αλλά στον εκσυγχρονισμό της. 

Εςξάλειψε τις αιτίες που δημιουργούσαν τις εμφύλιες διαμάχες για την 
εξουσία και δημιούργησε ένα καθεστώς ισονοµίας και ισηγορίας για όσους 
ανήκαν στην πρώτη τάξη των ευγενών, ώστε να διεκδικούν µε ίσους όρους 
την εξουσία και να µην µπορεί να την καταλάβει πλέον ο τοπικός «ηγεμόνας», 
στηριζόμενος στην ισχύ του γένους του. 

Ο Κλεισθένης δεν επεδίωξε εποµένως να διασπάσει Την ανώτερη 
(ιθύνουσα) Τάξη και χρειάστηκαν πολλά ακόµα χρόνια για να διασπαστεί -- 
και όχι οριστικά-- και ακόµα περισσότερα για να σχηματιστεί Το πλαίσιο της 
«απόλυτης» δημοκρατίας µε Την μεταρρύθμιση του Εφιάλτου και Την 
τελευταία Κοντυλιά που έβαλε ο Περικλής.Ί. 

Ούτε ο Σόλων ούτε ο Κλεισθένης δημιούργησαν την δημοκρατία. Η 
δημοκρατία όµως αναγνωρίζει και τους δύο σαν βασικούς συντελεστές για την 
γέννησή της. Τον πρώτο, γιατί δημιούργησε το θεσμικό πλαίσιο της πολιτικής 
εξουσίας και τον δεύτερο, γιατί δημιούργησε τις προὐποθέσεις λειτουργίας 
των πολιτικών θεσμών. Όπως παρατηρεί και η ΟΙ. Μοςδςέ, ο Κλεισθένης δεν 
δημιούργησε την αθηναϊκή δημοκρατία. Δημιούργησε τις συνθήκες, που Θα 
της έδιναν την δυνατότητα να γεννηθεί: 

Εξίσωσε τους πολίτες µπροστά στον νόµο, ένα νόµο που Θα ήταν στο 
εξής η θέληση ολόκληρου Του δήµου. Αυτήν την Ισονοµία εκφράζουν στην 
πράξη η αναδιοργάνωση του πολιτικού χώρου και πιο απλά Το γεγονός, ότι 


16 


ένας Αθηναίος δεν θα δηλώνεται πια µε ΤΟ όνοµα Του πατέρα του αλλά µε Το 

όνοµα του δήµου της καταγωγής του. 2 

Οι Αθηναίοι, απαλλαγμένοι από την επιρροή και την εξάρτηση του γένους, 
απέβαλαν την Ψυχολογία της ομάδας και απόκτησαν σιγά-σιγά συνείδηση 
ατόµου-πολίτη. Αυτή ήταν η µεγαλύτερη προσφορά του Κλεισθένους στην 
δημοκρατία. Χωρίς την μεταρρύθμιση του Κλεισθένους, είναι αμφίβολο αν θα 
μπορούσε να λειτουργήσει η δημοκρατία. 


4. Το καθεστώς ισονοµίας και ισηγορίας 


Ο Κλεισθένης δεν δημιούργησε την δημοκρατία, αλλά τις αναγκαίες εκείνες 
προῦὐποθέσεις για ομαλή λειτουργία των θεσμών. 

Συνέβαλε στην διαµόρφωση πολιτικής συνείδησης τόσο από την πλευρά 
των αρχόντων, όσο και από την πλευρά του λαού. Δημιουργήθηκαν νέα 
πολιτικά ήθη και νέες αξίες, που έδωσαν καινούργιο περιεχόµενο στην 
πολιτική ζωή. Τα προβλήµατα της πολιτείας έγιναν υπόθεση όλου του λαού. Η 
συµµετοχή των απλών πολιτών στην πολιτική, µε την θεσµική κατοχύρωση 
που τους παρείχε το πολίευµα, τους έδινε πολιτική οντότητα και αίσθηµα 
ελευθερίας. 

Για όλες τις σοβαρές αποφάσεις της πολιτείας χρειαζόταν έγκριση από την 
Εκκλησία του Δήμου. Η συµµετοχή του λαού στην εκλογή των αρχόντων τού 
δημιουργεί το αίσθηµα της ευθύνης. Από την σωστή επιλογή του σε πρόσωπα 
και πολιτικές εξαρτάται η πρόοδος και η σωτηρία της πόλης του. Η δεκαετία 
που ακολούθησε την μεταρρύθμιση του Κλεισθένους ήταν µια περίοδος 
πολιτικής µαθητείας για όλους. 

Ο µέσος Αθηναίος, που απέκτησε το δικαίωμα να γίνεται βουλευτής, έγινεο 
πιο ενεργός πολίης. Μέσα σε σύντομο Χρονικό διάστηµα η Βουλή των 
πεντακοσίων αναβαθμίστηκε. Το 501 π.Χ. καθιερώθηκε ο βουλευτικός όρκος, 
που υποχρέωνε τους βουλευτές να ενεργήσουν µε όλα τα µέσα και να 
σκοτώσουν όποιον αποπειραθεί να καταλύσει το πολίευµα. Ο όρκος αυτός 
αποτελούσε µια σαφή προειδοποίηση προς τους αρχηγούς των ισχυρών 
γενών, ότι κάθε προσπάθεια ανατροπής του πολιτεύματος για επαναφορά στο 


σύστηµα των γενών, θα χτυπηθεί αμείλικτα. 

Εκείνο που έχει ιδιαίτερη σηµασία και δείχνει την μετατόπιση του κέντρου 
βάρους της εξουσίας από τους πλούσιους ευγενείς στους µεσαίους 
Αθηναίους, ήταν η αφαίρεση αρμοδιοτήτων από τους άρχοντες και η ανάθεσή 
τους στην Βουλή των πεντακοσίων. Στο εξής η Εκκλησία του Δήμου θα 
συγκαλείται από την Βουλή και όχι από τον άρχοντα. Επίσης υποχρέωσαν 
τους άρχοντες να συνεργάζονται µε την πρυτανεία της Βουλής, για θέµατα 
που αφορούσαν στην δηµόσια διοίκηση. 

Για να µηδενίσουν κάθε δυνατότητα κατάλυσης του πολιτεύματος, 
αφαίρεσαν από τον πολέμαρχο τις περισσότερες και σπουδαιότερες από τις 
στρατιωτικές εξουσίες και τις ανέθεσαν σε δέκα στρατηγούς, που από τότε 
άρχισαν να εκλέγονται, ώστε η στρατιωτική δύναμη να μοιράζεται και να µην 
είναι συγκεντρωμένη στα χέρια ενός µόνον ατόμου. 

Οι πολύ σημαντικές αυτές αλλαγές αντικατόπτριζαν τις αλλαγές που είχαν 
συντελεστεί τόσο στην κοινωνία όσο και µέσα στην άρχουσα τάξη. Μετά την 
διάλυση των γενών τα ισχυρά γένη και οι αρχηγοί τους εξασθένισαν και το 
κύρος τους μειώθηκε. Αυτό είχε σαν αποτέλεσµα να συντελεστούν 
διαφοροποιήσεις µέσα στους ευγενείς, που όλοι τώρα διεκδικούσαν ισότιμα 
την εξουσία. Η πρώτη τάξη των ευγενών διασπάστηκε σε δύο παρατάςεις, 
που η µία επιζητούσε την επάνοδο στο παλαιό καθεστώς των γενών και 
αποτέλεσε την ολιγαρχική παράταξη, και η άλλη στήριζε την μεταρρύθμιση του 
Κλεισθένους και την οµαλή λειτουργία των θεσμών και αποτέλεσε την 
δημοκρατική παράταξη. 

Φαίνεται πως την πρώτη δεκαετία µετά την μεταρρύθμιση επικράτησε η 
δημοκρατική παράταξη, η οποία, για να αποδυναμώσει ακόµα περισσότερο 
τους νοσταλγούς του παρελθόντος, ενίσχυσε την Βουλή των πεντακοσίων, 
αφαίρεσε, όπως είδαμε, τις στρατιωτικές εξουσίες από τον πολέμαρχο και τις 
μοίρασε στους δέκα στρατηγούς, που θα εκλέγονταν από την Εκκλησία του 
Δήμου, και επέβαλε την υποχρεωτική στρατιωτική θητεία. 

Πάντως οι πηγές είναι φειδωλές για την δεκαετία 906-496 π.Χ. και δεν µας 
παρέχουν αρκετά στοιχεία για τους άρχοντες και την πολιτική τους. Από το 
496 π.Χ. και µετά έχουµε πιο καθαρή εικόνα της πολιτικής σκηνής. 
Παρατηρούμε δύο αντιμαχόμενες παρατάξεις µέσα στην πρώτη τάξη των 
ευγενών, που παίρνουν διαµετρικά αντίθετες θέσεις στα προβλήματα της 


εποχής τους. 

Κυρίαρχο πρόβλημα της εποχής εκείνης ήταν η επανάσταση των ιωνικών 
πόλεων κατά των Περσών και ο ενδεχόµενος περσικός κίνδυνος για την ἴδια 
την χώρα. 

Οἱ ολιγαρχικοί υποστήριζαν ότι η Αθήνα έπρεπε να μείνει ουδέτερη και να 
µην προβρεί σε κανένα µέτρο που θα μπορούσε να επισύρει την οργή των 
Περσών. Αντίθετα οι δημοκρατικοί υποστήριζαν ότι έπρεπε να βοηθήσουν τις 
αδελφές ιωνικές πόλεις και ταυτόχρονα να προετοιμάσουν την άμυνά τους σε 
συνεργασία µε την Σπάρτη και τις άλλες ελληνικές πόλεις, συμμµαχώντας µαζί 
τους, ώστε να αντιμετωπίσουν τον Περσικό κίνδυνο όλοι οι Έλληνες ενωμένοι. 

Οι δημοκρατικοί πέτυχαν, µε την έγκριση της Εκκλησίας του Δήμου, να 
σταλεί µια µικρή βοήθεια από είκοσι πλοία στις ιωνικές πόλεις. Η βοήθεια 
αυτή, γράφει ο Πρόδοτος, στάθηκε αφορμή συµφορών στους Έλληνες και 
τους βαρβάρους.!5 

Οι αποτυχίες των Ιώνων και η επικείµµενη περσική απειλή έπαιξαν 
αποφασιστικό ρόλο στις πολιτικές εξελίξεις στην Αθήνα. 

Η παράταξη των ολιγαρχικών κατάφερε να συνασπίσει όλους εκείνους που 
ήθελαν να αποτρέψουν την εμπλοκή της Αθήνας στον ιωνοπερσικό πόλεμο. 
Με τους ολιγαρχικούς τάχθηκαν οι ουδετερόφιλοι υποστηρικτές της ειρήνης 
και Οἱ φίλοι του τυράννου Ιππία, που είχε καταφύγει στην Περσία µετά την 
πτώση της τυραννίας. Στον συνασπισμό αυτό προσχώρησαν και οι 
Αλκμεωνίδες, συγγενείς του Κλεισθένους: ο ανεψιός του Μεγακλής και ο 
Αλκιβιάδης ο πρεσβύτερος, παππούς του μετέπειτα γνωστού µας Αλκιβιάδου. 

Ο Συνασπισμός Ολιγαρχικών, Τυραννόφιλων, Αλκμεωνιδών κατάφερε να 
εκλέξει άρχοντα το 496 π.Χ. τον Ίππαρχο, συγγενή και φίλο των τυράννων. Η 
εκλογή του τυραννόφιλου Ίππαρχου σηματοδότησε τον κίνδυνο που διέτρεχε 
το πολίτευμα του Κλεισθένους. 

Ο κίνδυνος αυτός ενεργοποίησε τους εχθρούς των τυράννων και στην 
πολιτική σκηνή παρουσιάστηκαν νέοι άνδρες, όπως ο Αριστείδης, ο 
Ξάνθιππος (πατέρας του Περικλέους) και ο Θεμιστοκλής, που τάχθηκαν όλοι 
µε την δημοκρατική παράταξη. Με τους δημοκρατικούς τάχθηκε και ο ποιητής 
Φρύνιχος, που ήταν πολύ δηµοφιλής, και το ανέβασμα στο θέατρο της 
τραγωδίας του «Μιλήτου Ἅλωσις», έκαµε τους Αθηναίους «να ξεσπάσουν σε 
κλάματα» (ἐς δάκρυά τε ἔπεσε τὸ θέητρον) και να αισθανθούν ενοχή, που 


άφησαν τους αδελφούς Ίωνες αβοήθητους.Ί” Η πτώση και η καταστροφή της 

Μιλήτου (494 π.Χ.) τους συγκλόνισε και, βλέποντας τους Πέρσες να 
καταλαμβάνουν την µια πόλη µετά την άλλη --την Χίο, την Λέσβο, την Τένεδο-- 
και τον στόλο τους να περιπολεί τον Ελλήσποντο και τον Βόσπορο, άρχισαν 
να ανησυχούν και να εγκαταλείπουν την πολιτική ειρήνης και εφησυχασμού 
των ολιγαρχικών. Το 4953 π.Χ. εκλέγουν άρχοντα τον Θεμιστοκλή και του 
αναθέτουν να προχωρήσει αµέσως στην οχύρωση της Αθήνας. Το σχέδιο του 
Θεμιστοκλέους ήταν να κατασκευάσει ισχυρό πολεμικό στόλο και να 
μετατρέψει τον Πειραιά, µε τα τρία φυσικά λιμάνια του, σε µεγάλο οχυρό, µε 
τείχος που θα αντικαθιστούσε τον ανοιχτό όρμο του Φαλήρου. Το σχέδιο του 
Θεμιστοκλέους δεν πρόλαβε να πραγµατοποιηθεί, γιατί την κρίσιµη εκείνη 
εποχή παρουσιάζεται στην πολιτική σκηνή ο Μιλτιάδης, απόγονος του 
Μιλτιάδου εκείνου που είχε δημιουργήσει την αθηναϊκή αποικία στην 
Χερσόνησο. Ο Μιλτιάδης πολέμησε κατά την Περσών στο πλευρό των 
εξεγερμένων Ιώνων και εἴχε σημαντικές επιτυχίες, καταλαμβάνοντας την 
Λήμνο και την Ίμβρο. Μετά την καταστολή της ιωνικής εξέγερσης ήρθε στην 
Αθήνα µε τους θησαυρούς και την ακολουθία του. 

Οἱ ολιγαρχικοί χάρηκαν, γιατί τον θεώρησαν ὡς τον φυσικό ηγέτη τους. Ο 
Μιλτιάδης αντιτάχθηκε στο σχέδιο του Θεμιστοκλέους, για στήριξη της άμυνας 
στον στόλο, και τάχθηκε υπέρ της άµεσης στρατιωτικής προετοιμασίας για την 
απόκρουση των Περσών στην ξηρά. 

Το κύρος του Μιλτιάδου στα στρατιωτικά θέµατα ήταν µεγάλο, γιατί είχε 
πολεμήσει τους Πέρσες και γνώριζε την δύναμη και τις αδυναμίες τους. Οἱ 
Αθηναίοι τον εξέλεξαν άρχοντα το 492 π.Χ. και του ανέθεσαν την 
προετοιμασία του πολέμου. Η εμπιστοσύνη που έδειξαν στις ικανότητές του 
αποδείχτηκε σωτήρια για την Αθήνα αλλά και την Ελλάδα ολόκληρη, µε την 
περιφανή νίκη του στον Μαραθώνα. 

Λίγο καιρό µετά τον Μαραθώνα ο Μιλτιάδης πέθανε από γάγγραινα στο 
πόδι και στην πολιτική σκηνή επικρατούν ο Θεμιστοκλής, ο Αριστείδης και ο 
Ξάνθιππος, που ισχυροποιούν ακόµα περισσότερο τους δημοκρατικούς 
θεσμούς και παίρνουν προληπτικά µέτρα, για να µαταιώσουν µια ενδεχόμενη 
επανάληψη ίδρυσης συνασπισμού των ολιγαρχικών του 496 π.Χ., που θα είχε 
σαν αποτέλεσµα την επιβολή τυραννίας. 

Έθεσαν για πρώτη φορά σε εφαρµογή τον νόµο περί οστρακισμού 


(εξορίας) και έπεισαν τους Αθηναίους ότι αυτοί που συνασπίστηκαν το 496 

π.Χ. και εξέλεξαν τον τυραννόφιλο Ίππαρχο, αποτελούσαν κίνδυνο για το 
πολίτευμα και έπρεπε να εξοριστούν. 

Το 488 π.Χ. εξορίστηκε ο Ίππαρχος, το 48δύ ο Μεγακλής και το 486 ο 
Αλκιβιάδης ο πρεσβύτερος. Ταυτόχρονα µε τους οστρακισμούς πήραν και µια 
σειρά από σηµαντικέές αποφάσεις για την ενίσχυση των θεσμών προς 
δημοκρατική κατεύθυνση: Επέκτειναν το δικαίωµα να γίνονται άρχοντες και 
στην δεύτερη τάξη των ευγενών, τους Ιππείς, και άλλαξαν το σύστηµα εκλογής 
των αρχόντων. Στο εξής αντί να εκλέγονται, θα κληρώνονται. Η ανάδειξη των 
αρχόντων µε κλήρο και το δικαίωµα συµµετοχής και της δεύτερης τάξης των 
ευγενών καθιστούν οποιονδήποτε συνασπισμό των ολιγαρχικών για εκλογή 
δικών τους αρχόντων αναποτελεσματικὀ. Π κλήρωση των αρχόντων θα 
γινόταν από έναν κατάλογο πεντακοσίων υποψηφίων, πενήντα από κάθε 
φυλή, που είχαν εκλέξει οι δήµοι. Η δημοκρατική παράταξη στηρίχθηκε στις 
τάξεις των Ιππέων και των Ζευγιτών και ακολούθησε µια «πολιτική κέντρου», 
που είχε σαν αποτέλεσµα να φέρει πολιτική και κοινωνική ισορροπία. Ώταν 
µια συνεχής διεύρυνση της δημοκρατίας, µια προοδευτική μετάθεση του 
Κέντρου βάρους προς το πλήθος των παραγωγών.ίὁ 

Η ισορροπία αυτή θα διαταραχΧθεί, όταν ο Θεμιστοκλής επιχειρήσει να 
στηρίξει το παρόν και το µέλλον της Αθήνας στον στόλο. 

Μετά τον οστρακισµό των ολιγαρχικών και την τροποποίηση του 
πολιτεύματος προς το δηµοκρατικότερο, άνοιξε ο δρόμος για την εφαρµογή 
της πολιτικής του Θεμιστοκλέους, που ήθελε να κάμει την Αθήνα την 
µεγαλύτερη ναυτική δύναμη. 

Το σχέδιο του Θεμιστοκλέους συνάντησε από την αρχή την αντίδραση των 
ευγενών. Ο Αριστείδης και ο Ξάνθιππος αποχωρούν από την δημοκρατική 
παράταξη και ανταγωνίζονται ποιος θα καλύψει το πολιτικό κενό, που άφησε η 
εξορία των ολιγαρχικών. Ο Αριστείδης κατάφερε το 485 π.Χ. να εξοριστεί ο 
Ξάνθιππος και να μείνει µόνος αντίπαλος του Θεμιστοκλέους. 

Ο Θεμιστοκλής ήταν σαν ξένο σώμα µέσα στους κόλπους της άρχουσας 
τάξης, η οποία τον θεωρούσε κατώτερο στην ευγένεια από τους δύο άλλους, 
που κατάγονταν από επιφανείς αριστοκρατικές οικογένειες. Καταγόταν και 
αυτός από το ευγενές γένος των Λυκομιδών και ανήκε στην πρώτη τάξη των 
ευγενών, αλλά τον θεωρούσαν κατώτερο, γιατί δεν ήταν γνωστό το γένος της 


μάνας του, που δεν ήταν Αθηναία. Γι αυτό στηρίχθηκε αποκλειστικά στον λαό. 


2] 


Κέρδισε την εμπιστοσύνη του λαού, γιατί όπως λέει ο Θουκυδίδης, είχε 
εξαιρετικά φυσικά χαρίσματα, που άξιζαν τον θαυμασμό. 

Οι ολιγαρχικοί έβλεπαν στο σχέδιο του Θεμιστοκλέους την συνέχεια και την 
ολοκλήρωση της μεταρρύθμισης του Κλεισθένους. Ενώ εκείνος τους απέκοψε 
από τα γένη τους, ο Θεμιστοκλής τους απέκοπτε από την πηγή ισχύος τους, 
την γη, δίνοντας προτεραιότητα στην θάλασσα. 

Με την δηµιουργία ισχυρού πολεμικού και εμπορικού στόλου το κέντρο 
βάρους της οικονοµικής και στρατιωτικής ισχύος της Αθήνας µετατοπιζόταν 
από την ξηρά στην θάλασσα. 

Οι γαιοκτήμονες ευγενείς υποβαθμµίζονταν οικονομικά και στρατιωτικά, ενώ 
αντίθετα αναβαθµιζόταν ο ρόλος του λαού, που θα επάνδρωνε τα πλοία και θα 
αποκτούσε υπεροπλία. 

Οι γαιοκτήμονες ευγενείς είδαν καθαρά στο σχέδιο του Θεμιστοκλέους τον 
κίνδυνο που απειλούσε την κυριαρχία τους, και η αντίδρασή τους ήταν 
καθολική. Συνασπίστηκαν όλοι κάτω από την ηγεσία του Αριστείδου και 
προσπάθησαν να µαταιώσουν τα σχέδια του Θεμιστοκλέους. 

Ο Θεμιστοκλής, για να πείσει τους Αθηναίους να δεχτούν το σχέδιό του, 
προέβαλε τρία ισχυρά επιχειρήματα: πρώτο, την λύση του επισιτιστικού 
προβλήματος, δεύτερο, την ανεπάρκεια του υπάρχοντος στόλου και τρίο, την 
αντιμετώπιση της ανεργίας. 

Η γη της Αττικής δεν επαρκούσε για τον επισιτσµό των Αθηναίων και 
έπρεπε να προμηθεύονται τα αναγκαία από ξένες αγορές. Οι πλησιέστερες 
προς την Αθήνα σιτοπαραγωγικές περιοχές, όπως τα Μέγαρα, η Βοιωτία και η 
Θεσσαλία, ή ήταν εχθρικές προς την Αθήνα ή παρουσίαζαν δυσκολίες στην 
επικοινωνία. Ἠταν ανάγκη λοιπόν να μπορούν να προμηθεύονται τα αναγκαία 
από τις μακρινές σιταγορές της Θράκης, της Χαλκιδικής, της Αιγύπτου, του 
Ευξείνου Πόντου και της Σικελίας. Για να μπορούν όµως να προμηθεύονται 
από τις χώρες αυτές, έπρεπε να ναυπηγήσουν αφ’ ενός εμπορικό στόλο, για 
την µεταφορά τους και αφ’ ετέρου πολεμικό, για την προστασία τους, αλλά και 
για την απόκρουση κάθε εχθρικής εισβολής από την θάλασσα. Η εύκολη 
απόβαση των Περσών στον Μαραθώνα και οι αποτυχίες των Αθηναίων στις 
ναυτικές επιχειρήσεις της Πάρου και της Αίγινας απέδειξαν την αδυναμία του 


πολεμικού τους στόλου. 


22 


Και το τελευταίο και πολύ σηµαντικό επιχείρηµά του ήταν ότι η ναυπήγηση 
και η επάνδρωση των πολεμικών και εμπορικών πλοίων θα έδινε εργασία σε 
όλους τους ανέργους Και τους φτωχούς αγρότες, που δεν επαρκούσαν τα 
κτήµατάτους, ώστε να αποζούν απ’ αυτά. 

Επί πλέον θα αναπτύσσονταν το εµπόριο και η βιοτεχνία. Π Εκκλησία του 
Δήμου ενέκρινε το σχέδιο του Θεμιστοκλέους και του ανέθεσε την υλοποίησή 
του. 

Έμενε όµως το δυσκολότερο εμπόδιο: η εξεύρεση πόρων. Εδώ στάθηκε 
τυχερός. Το 483 π.Χ. στο ορυχείο της Μαρώνειας του Λαυρίου ανακαλύφθηκε 
µια νέα φλέβα αργύρου, η οποία, κατά τον Αριστοτέλη, απέδωσε στο κράτος 
εκατό τάλαντα. Για την χρησιμοποίηση του ποσού αυτού δόθηκε στην 
Εκκλησία του Δήμου η µεγαλύτερη πολιτική µάχη ανάµεσα στον Θεμιστοκλή 
και τους συνασπισµένους υπό τον Αριστείδη ευγενείς. 

Ο Θεμιστοκλής πρότεινε να δανείσει η πολιτεία από ένα τάλαντο σε εκατό 
πλούσιους Αθηναίους, µε την υποχρέωση να κατασκευάσει ο καθένας από µια 
τριήρη για λογαριασμό του κράτους. 

Οι ολιγαρχικοί άδραξαν την ευκαιρία και προσπάθησαν να µεταπείσουν τον 
λαό και να µαταιώσουν την ναυπήγηση του στόλου. Πρότειναν αυτά τα 
χρήματα να τα μοιράζεται ο λαός, όπως γινόταν και στην Σίφνο 
(....συμβουλευόντων τινῶν τῷ δήµω διανείµασθε τὸ ἀργύριον). 9 

Οι Αθηναίοι στην περίπτωση αυτήν, όπως και σε όλες τις κρίσιμες 
περιστάσεις της ιστορίας τους, έβαλαν το συμφέρον της πολιτείας πάνω από 
το ατομικό τους συμφέρον, και αποφάσισαν να διατεθούν όλα τα χρήματα για 
την ναυπήγηση του στόλου, παρ᾽ όλο που, για τους περισσότερους απ’ 
αυτούς, τα Χρήματα αυτά θα ήσαν µια ανακούφιση από το βάρος των 
αναγκών. 

Αυτή η πολύ υπεύθυνη απόφαση των Αθηναίων έσωσε µετά από λίγο την 
Αθήνα και την Ελλάδα από την δεύτερη εισβολή των Περσών. Ο Θεμιστοκλής, 
για να εξουδετερώσει την αντίδραση του Αριστείδου σε κάθε ενέργειά του, 
προκάλεσε οστρακοφορία Και τον εξόρισε. Έτσι η ναυπήγηση του στόλου 
προχώρησε ανεμπόδιστα και σε σύντομο χρονικό διάστηµα είχε ετοιµαστε(. 

Η νίκη της Σαλαμίνας ήταν νίκη του στόλου και του αθηναϊκού λαού. Η 


δημοτικότητα του Θεμιστοκλέους έφτασε στο κατακόρυφο. 

5. Το πραξικόπημα του Αρείου Πάγου 


Η ναυμαχία της Σαλαμίνας αποτελεί ορόσημο, όχι τόσο γιατί η Αθήνα 
έσωσε για δεύτερη φορά την Ἑλλάδα από τους Πέρσες, αλλά γιατί 
ὁρομολόγησε σημαντικές πολιτικές εξελίξεις, καθώς η μεν νίκη στον 
Μαραθώνα ήταν νίκη των ευγενών, ενώ η νίκη στην Σαλαμίνα ήταν νίκη του 
απλού λαού. 

Η Σαλαμίνα ανέδειξε την πολεμική υπεροχή του ναυτικού, που αναβάθµισε 
πολιτικά και στρατιωτικά τον λαό και κλόνισε τα θεμέλια της εξουσίας των 
ευγενών. Η υπεροχή του στόλου έδινε υπεροχή στον λαό. Οι γαιοκτήμονες 
ευγενείς έβλεπαν καθαρά ότι η θαλασσοκρατία -δίνοντας προτεραιότητα στην 
ναυτιλία, το εμπόριο και την βιοτεχνία-- αναβάθµιζε οικονομικά, κοινωνικά και 
στρατιωτικά τις λαϊκές τάξεις, ενώ αντίθετα υποβάθμιζε την αγροτική οικονομία 
και τον στρατό ξηράς, που αποτελούσαν την βάση ισχύος των ευγενών. 

Ο Άρειος Πάγος, που ήταν ο φύλακας της εξουσίας των ευγενών, 
βλέποντας το έδαφος να φεύγει κάτω από τα πόδια τους, αποφάσισε να 
ὁράσει γρήγορα και αποφασιστικά. 

Ανέλαβε πραξικοπηµατικά την διοίκηση της πολιτείας και προσπάθησε να 
επιβληθεί στην νέα πραγματικότητα. Ο Αριστοτέλης, αναφερόμενος στο 
πραξικόπημα του Αρείου Πάγου, µας λέει πως: 

Μετά τους µηδικούς πολέμους πήρε ξανά την εξουσία ο Άρειος Πάγος και 

διοικούσε την πόλη χωρίς να ζητήσει κανενός την γνώµη για την ανάληψη 

της εξουσίας.!' 

Οι ευγενείς κατηγορούσαν τον Θεμιστοκλή γιατί υπέσκαψε τα θεµέλια της 
κυριαρχίας τους και νόθευσε την καθαρότητα του αριστοκρατικού 
πολιτεύματος. 

τον κατηγορούσαν, λέει ο Πλούταρχος, γιατί Λίγο-λίγο και ανεπαίσθητα, 
αντί για µόνιμους οπλίες τους έκανε ναύτες και θαλασσινούς, και αφού 
αφαίρεσε ΤΟ δόρυ και Την ασπίδα από τους πολῄίτες, περιόρισε Τον λαό της 

Αθήνας στο σκαµνί του κωπηλάτη. Αν η πολιτική αυτή έβλαψε ή όχι την 

γνησιότητα και Την αυστηρότητα του πολιτεύματος, ας ΤΟ εξετάσουν εκείνοι 


που ασχολούνται µε Την φιλοσοφία. Το ότι όµως η σωτηρία της Αθήνας 

προήλθε από την θάλασσα και ότι χάρη στον στόλο αναστήθηκε και πάλι η 

Αθήνα, το μαρτυρούν και πολλοί άλλοι και ο ίδιος ο Ξέρξης...» 

Στην προσπάθειά τους να μειώσουν το γόητρο του Θεμιστοκλέους και να 
δικαιολογήσουν την πραξικοπηµατική κατάληψη της εξουσίας, διέδωσαν ότι ο 
Άρειος Πάγος --και όχι ο Θεμιστοκλής-- ήταν ο συντελεστής της ναυμαχίας της 
Σαλαμίνας. Ενώ οι ναυτολογηθέντες ζητούσαν από τους αρµοδίους τα 
χρήματα για να επιβιβαστούν στα πλοία, αυτά δεν τους χορηγούνταν και είχε 
δημιουργηθεί αναστάτωση. 

Και, ενώ οι στρατηγοί απελπίστηκαν από την κατάσταση και διαλαλούσαν 
να σώσει ο καθένας τον εαυτό του, ο Άρειος Πάγος, µας λέει ο Αριστοτέλης, 
βρήκε Τον τρόπο να μοιράσει από οχτώ δραχμές στον καθένα τους και τους 
έβαλε µέσα στα πλοία. ΓΙ’ αυτόν ακριβώς τον λόγο υπέκυψαν στην εξουσία 
του Και κυβερνήθηκαν καλά και Κείνη ακόµα την περίοδο.ῖ. 

Ο ιστορικός Κλείδηµος όµως, αναφερόμενος στο γεγονός, µας λέει, όπως 
µας πληροφορεί ο Πλούταρχος, ότι τα χρήματα δεν τα έδωσε ο Άρειος Πάγος, 
αλλά ο Θεμιστοκλής, που τα απέσπασε από τις αποσκευές των πλουσίων 
Αθηναίων. Ο Κλείδηµος λέει ότι: 

Ο Θεμιστοκλής κατάφερε να βρει Τα χρήματα µε κόλπο. Ενώ δηλαδή οἱ 
Αθηναίοι κατέβαιναν προς τον Πειραιά, χάθηκε, λέει, ΤΟ Γοργόνειον από Το 
άγαλμα Της θεάς. Προσποιούµμενος ο Θεμιστοκλής ότι Το αναζητεί, ενώ 
ερευνούσε Τα πάντα, βρήκε άφθονα χρήματα στις αποσκευές κρυμμένα, Τα 
συγκέντρωσε και µε αυτά εφοδίασε Τους ναυτολογηθέντες. Έτσι μεγάλωσε 
και Την δύναμη του λαού απέναντι στους αριστοκράτες και τους όπλισε µε 
θάρρος, αφού εργάστηκε για να περιέλθει η δύναμη στους ναύτες, τους 
κελευστές και Τους κυβερνήτες Των πλοίων. 

Οι ολιγαρχικοί κατανόησαν ότι, για να διατηρήσουν την εξουσία τους και να 
ελέγξουν την νέα πραγματικότητα που δημιουργήθηκε χάρη στον στόλο, 
έπρεπε να είναι ενωμένοι. Για τον σκοπό αυτόν τα µεγάλα και ιστορικά γένη 
των Αλκμεωνιδών, των Φιλαϊδών και των Κηρύκων ενώθηκαν μεταξύ τους, όχι 
µόνο πολιτικά αλλά και µε δεσμούς συγγενείας. Ο Κίµων, ο γιος του Μιλτιάδου 
από το µεγάλο γένος των Φιλαϊδών, παίρνει γυναίκα του την Ισοδίκη, κόρη του 
Ευρυπτόλαιµου και εγγονή του Μεγακλέους από το ιστορικό γένος των 
Αλκμεωνιδών. Η αδελφή του Κίμωνος, η Επινίκη, παντρεύεται τον πλούσιο 
Καλλία από το µεγάλο γένος των Κηρύκων, στο οποίο ανήκε και ο Αριστείδης. 


2ο 


Ενωμένοι και συσπειρωμένοι υπό τον Άρειο Πάγο οι ολιγαρχικοί ευγενείς 
ὁραστηριοποιούνται στο έπακρο. Μέληµά τους η σταθεροποίηση και παγίωση 
της εξουσίας τους. Η εξωτερική πολιτική τους στηριζόταν στην φιλία και την 
συμμαχία µε την Σπάρτη, της οποίας το καθεστώς θαύμαζαν. 

Εμπόδιο στην πολιτική τους στεκόταν ο Θεμιστοκλής, που ήταν µέλος της 
Βουλής του Αρείου Πάγου, γιατί είχε εκλεγεί άρχων το 495 π.Χ. Αντιασσόταν 
στην πολιτική φιλίας και συμμαχίας µε την Σπάρτη και υποστήριζε την ανάγκη 
να οχυρωθεί αµέσως η Αθήνα και να επιδιώξει συμμαχίες µε άλλες ελληνικές 
πόλεις, και κυρίως µε αυτές που είχαν διαφορές µε την Σπάρτη, όπως ήταν το 
Άργος. 

Ο Αριστοτέλης µας πληροφορεί ότι: 

Στο καθεστώς του Αρείου Πάγου ο Αριστείδης και ο Θεμιστοκλής ήσαν 
αρχηγοί της δημοκρατικής παράταξης, θεωρούμενο! ο µεν ένας ειδικός στα 
πολεμικά, ο δε άλλος ικανός στην πολιτική και ανώτερος όλων των 
συγχρόνων του κατά την ευθύτητα. Για τούτο χρησιμοποιούσαν Τον έναν ως 
στρατηγό και τον άλλον ως σύμβουλο.3! 

Ο Άρειος Πάγος αποφάσισε να δεχτεί την πρόταση του Θεμιστοκλέους 
οχύρωσης της Αθήνας για λόγους αμυντικούς, σε Ππερίπωση που 
αντιμετώπιζε κίνδυνο προερχόμενο από την ξηρά. Ανέθεσε στον Θεμιστοκλή 
την επίβλεψη των έργων, στον Αριστείδη τις διαπραγματεύσεις µε τα νησιά 
του Αιγαίου και τις ιωνικές πόλεις για την (ὄρυση της Αθηναϊκής Συμμαχίας και 
στον Κίμωνα, που τον έκαµαν στρατηγό, να βοηθήσει τις ιωνικές πόλεις να 
εκδιώξουν τους Πέρσες. Ενώ ο Θεμιστοκλής είχε περιοριστεί στον άχαρο ρόλο 
του επιστάτη των οχυρωμµατικών έργων, οι ολιγαρχικοί σηµείώναν επιτυχίες σε 
όλους τους τοµείς. 

Ο Αριστείδης δημιούργησε την Α΄ Αθηναϊκή Συμμαχία µε όρους οι οποίοι 
ήσαν ανεκτοί από όλες τις πόλεις που την αποτέλεσαν, γι αυτό τον 
αποκάλεσαν δίκαιο, και ο Κίμων εἶκε σηµαντικές επιτυχίες κατά των 
βαρβάρων στον Στρυμώνα. 

Οἱ ολιγαρχικοί δεν αισθάνονταν ασφαλείς όσο βρισκόταν ανάµεσά τους ο 
Θεμιστοκλής. Επιδίωξαν µε θεµιτά και αθέµιτα µέσα να τον βγάλουν από την 
µέση. Έβαλαν σε ενέργεια σχέδιο που απέβλεπε στην µείωση του γοήτρου 
του και στην σπίλωση της υπόληψής του και περίμεναν την κατάλληλη 


ευκαιρία για να πετύχουν την θανάτωση ή την εξορία του. Η άδικη αυτή 

μεταχείριση του Θεμιστοκλέους προκάλεσε αργότερα την αγανάκτηση του 
Θουκυδίδου, που θέλησε να αποκαταστήσει την φήμη του. Στην πασίγνωστη 
περικοπή του (|, 138) ο Θουκυδίδης λέει: 

Ο Θεμιστοκλής ήταν άνθρωπος µε πολλά φυσικά χαρίσματα και άξιος γι 
αυτό του μεγαλύτερου θαυμασμού. Χάρη στην έµφυτη οξυδέρκειά του, Την 
οποία δεν χρωστούσε σε µελέτη (ούτε της πρόσθετε ΤΙΠΟΤΕ η προετοιμασία), 
ήταν σε θέση να κρίνει ταχύτατα ποια ήταν η καλύτερη λύση για τα 
προκείµενα ζητήματα και να προβλέπει Τα μέλλοντα να συμβούν. Είχε την 
ικανότητα να εξηγεί καθαρά Τις υποθέσεις που διαχειριζόταν, αλλά και όταν 
ακόµα δεν κατείχε ένα ζήτημα, ήταν πάντα έτοιμος να εκφέρει µια σωστή 
κρίση και ήταν ικανός να προβλέπει Τα ευνοϊκά ή τα αντίξοα στοιχεία που 
κρύβει ΤΟ µέλλον. Με µια Λέξη, Τα φυσικά του χαρίσματα και η Ταχύτατη 
αποφασιστικότηΤά του τον ανέδειξαν άριστο στο να αυτοσχεδιάζει, σε κάθε 
περίσταση, Τα όσα έπρεπε να γίνουν. 

Είναι ένας λαμπρότατος έπαινος στον οποίο προβαίνει ο Θουκυδίδης και 
όπως παρατηρεί πολύ σωστά ο Ὠθηίςδ Ποις5ςθΙ, Τούτο αποτελεί Τιμή για Τον 
Θουκυδίδη, ο οποίος, αν και ανήκε στην αριστοκρατική Τάξη, δεν διστάζει να 
εκφράσει πλατιά τον θαυμασμό του για Τον άνθρωπο που εἶχε αφυπνίσει στην 
πολιική ζωή τις πιο καταφρονηµένες κοινωνικές Τάξεις και είχε 
προσανατολίσει Την Αθήνα προς Το νέο Της πεπρωμένο, μεταβάλλοντας Τους 
Αθηναίους σε ναυτικό λαό. 

Το 471 π.Χ. οι ολιγαρχικοί θεώρησαν τις συνθήκες κατάλληλες για να 
απαλλαγούν από τον Θεμιστοκλή. Από την µία ο πλούτος που εισέρρευσε 
στην πόλη λόγω των επιτυχιών του Κίµωνος και των εισφορών της συμμαχίας 
προσέφερε τον λαό της Αθήνας ευημερία και τον ευχαρίστησε και από την 
άλλη οι φτωχοί Αθηναίοι, που τάσσονταν στο πλευρό του Θεμιστοκλέους, 
άλλοι είχαν σταλεί ὡς άποικοι στις νέες χώρες, όπου ἁπλωσε την επιρροή της 
η Αθήνα, και άλλοι βρίσκονταν στα πλοία, στις µακρινές εκστρατείες που είχε 
οργανώσει ο Κίμων. Ταυτόχρονα µε την σπίλωση του Θεμιστοκλέους 
φρόντισαν να µεγαλοποιήσουν τις επιτυχίες του ἸΚίµωνος, στον οποίο 
απέδωσαν τιµές µεγάλου στρατηλάτη, τέτοιες που δεν είχαν αποδώσει ούτε 
στον Μιλτιάδη, τον νικητή του Μαραθώνα, ούτε στον Θεμιστοκλή, τον νικητή 
της Σαλαμίνας, ούτε σε κανέναν άλλον, και τούτο για να επισκιαστούν έτσι η 


φήμη και το γόητρο του Θεμιστοκλέους. 

Μέσα σε ένα τέτοιο κλίµα, βαρύ για τον Θεμιστοκλή και ευνοϊκό για τον 
Κίμωνα, προκάλεσαν οστρακοφορία μεταξύ Κίµωνος και Θεμιστοκλέους και 
πέτυχαν να εξοριστεί ο δεύτερος. 

Μετά την εξορία του Θεμιστοκλέους δεν υπήρχε πια κανένα εμπόδιο για την 
φιλία και την συμμαχία Σπάρτης-Αθήνας, αφού η Σπάρτη θεωρείτο ιδεολογική 
µητέρα όλων των ολιγαρχικών. Ο Κίμων δεν έκρυβε την αγάπη και το 
σεβασμό που έτρεφε για την Σπάρτη, τόσο μάλιστα, ώστε ονόμασε ένα από τα 
παιδιά του «Λακεδαιµόνιο». 

Παρά τις επί µέρους επιτυχίες του, το καθεστώς του Αρείου Πάγου ήταν 
αναχρονιστικό για την νέα πραγματικότητα της Αθήνας. Η κυριαρχία στην 
θάλασσα και η ανάπτυξη της ναυτιλίας, του εμπορίου και της βιοτεχνίας 
ανέδειξαν νέες κοινωνικές δυνάμεις, που δεν μπορούσαν να εκφραστούν από 
το δουλοκτητικό καθεστώς των γαιοκτημόνων ευγενών. 

Οἱ νέες αυτές δυνάμεις πολύ γρήγορα συνειδητοποίησαν την δύναμή τους 
και έθεσαν υπό αμφισβήτηση το καθεστώς του Αρείου Πάγου. 

Οι Αρεοπαγ/ες, όπως συμβαίνει µε όλες τις εξουσίες που δεν έχουν την 
κοινωνική συναίνεση, για να επιβληθούν στηρίχθηκαν στον αυταρχισμµό, την 
βία και την διαφθορά. 


6. Η επανάσταση του Εφιάλτου 


και η εγκαθίδρυση της Δημοκρατίας 


Η νέα πραγματικότητα που δημιουργήθηκε µετά τους περσικούς πολέμους 
δεν χωρούσε στα ξεπερασμένα πολιτικά σχήµατα του παρελθόντος. 

Το κίνηµά τους απέβλεπε στην ριζική αλλαγή του καθεστώτος και όχι 
απλώς στην αφαίρεση της διοίκησης από τον Άρειο Πάγο και την επαναφορά 
του πολιτεύματος του Κλεισθένους. 

Απαιτούσαν την κατάργηση των κοινωνικών διακρίσεων σε ευγενείς και λαό 
και την πλήρη εξίσωση όλων των πολιτών. 

Έτσι άρχισε ένα λαϊκό κίνηµα για την ανατροπή του καθεστώτος των 
γαιοκτημόνων ευγενών και την εγκαθίδρυση της εξουσίας του λαού. Ηγέτης 
του επαναστατικού αυτού κινήµατος έγινε ο Εφιάλτης, ο γιος του Σοφωνίδου, 
µε πιθανό συνεργάτη τον Αρχέστρατο, στον οποίο η ιστορία δεν κάνει καµµιά 
αναφορά. 

Αυξανομένου του πλήθους, λέει ο Αριστοτέλης, έγινε ηγέτης Του Λαού ο 

Εφιάλτης, ο γιος του Σοφωνίδου, ο οποίος και αδιάφθορος εθεωρεῄίο και 

φιλόπατρις, Και Τα έβαλε µε την Βουλή του Αρείου Πάγου. 

Όταν το λαϊκό κίνηµα απέκτησε δύναμη (αυξανομένου του πλήθους), ο 
Εφιάλτης χρησιμοποίησε τα δικαστήρια της ΗΜλιαίας, που είχε θεσπίσει ο 
Σόλων, και πέρναγε απ’ αυτά τον ένα µετά τον άλλο τους Αρεοπαγίτες µε την 
κατηγορία της κακοδιοίκησης. 

Κατά πρώτον εξόντωσε πολλούς από τους ΑΡΕΟΠαΥΠΙΕς, κινώντας εναντίον 

τους δίκες σχετικές µε την διοίκησή τους.’ 

Ο Εφιάλτης έγινε ο φόβος και ο τρόμος των Αρεοπαγιτών και όλων εκείνων 
που αδικούσαν τον λαό, γιατί έτρεµαν στην σκέιη ότι αργά ή γρήγορα θα 
πλήρωναν για τις αδικίες τους. Ζούσαν συνεχώς μ᾿ αυτήν την αγωνία, που 
τους έκανε να µη μπορούν να κοιμηθούν, γιατί µόλις τους έπαιρνε ο ύπνος, 


έβλεπαν τον Εφιάλτη να τους καταδιώκει για να τους τιμωρήσει. 

Έτσι επικράτησε µέχρι σήµερα να λέγεται εφιάλτης κάθε τρομακτικό όνειρο 
και κάθε τι που καταπιέζει την ψυχή και προκαλεί αγωνία. 

Ποιος ήταν ο Εφιάλτης, ο φοβερός αυτός λαϊκός ηγέτης, που, κατά τον 
Πλούταρχο, ενέπνεε φόβο στους ολιγαρχικούς και ήταν άκαµπτος στην 
απαίτηση ευθυνών και στην καταδίωξη εκείνων που αδικούσαν τον λαό; 

Η επίσηµη ιστορία, από... φόβο µήπως τον... αδικήσει, προτίµησε να τον 
αποσιωπήσει! Έτσι ο µεγάλος αυτός επαναστάτης δεν είναι γνωστός παρά 
µόνο στους ειδικούς της ιστορίας, ενώ ο συνώνυμός του, ο Εφιάλτης ο 
Τραχίνιος, ο προδότης των Θερμοπυλών, είναι γνωστός στους πάντες. 

Όσοι θέλουν να σκιαγραφήσουν το Ἀπορτρέτο της μεγάλης αυτής 
προσωπικότητας, δεν έχουν παρά να στηριχθούν στις λίγες φράσεις που έχει 
διασώσει η ιστορία για τον µεγαλύτερο πολιτικό καινοτόμο όλων των εποχών. 

ταν αδιάφθορος και δίκαιος προς Την πολιτεία, λέει ο Αριστοτέλης. 

ταν φτωχός αλλά αξιοπρεπής και ποτέ δεν δέχτηκε Την παραμικρή 
βοήθεια από τους φίλους του, λέει ο Διόδωρος. 

Ενέπνεε φόβο στους ολιγαρχικούς Και ήταν άκαµπτος στην απαπηση 
ευθυνών και στην καταδίωξη εκείνων που αδικούσαν Τον λαό, λέει ο 
Πλούταρχος. 

Ο Αιλιανός τον κατατάσσει στους φιλοσόφους για την µεγάλη µόρφωσήτου. 
Οι σποραδικές φράσεις που υπάρχουν στον Αριστοέλη, Τον Πλούταρχο, Τον 
Αιλιανό και τον Διόδωρο, παρατηρεί η Αθηνά Καλογεροπούλου, παρουσιάζουν 
την εικόνα ενός ακέραιου ανθρώπου. Μολονότι η μεταρρύθμιση που έκανε στο 
πολίευµα ήταν σηµαντική, Οἱ μεταγενέστεροι δεν βρήκαν ΤΙΠΟΤε επιλήψιµο να 
του προσάψουν, όποιες και αν ήσαν Οἱ πολιτικές Τους Ιδέες... Εξ αιτίας της 
αποφασιστικής πολιτικής Του γραμμής «φαίνεται πως απέκτησε πολλούς 
εχθρούς, και πρέπει να εἶχε γίνει Το φόβητρο Των αριστοκρατικών, ιδιαπερα 
εκείνων που εἶχαν λόγους να φοβούνται Την δικαιοσύνη Του, Τις άκαµπτες 
αρχές του και Την συνέπεια της πολιτικής του. 

Ο Εφιάλτης προετοίμαζε προσεκτικά το Κκίνηµα για την ανατροπή του 
πολιτεύματος και αναζητούσε την κατάλληλη ευκαιρία, για να δώσει το 
αποφασιστικό χτύπημα. Ο Αριστοτέλης φέρει αναμεμειγµένο στο κίνηµα του 
Εφιάλτου και τον Θεμιστοκλή, παρασυρµένος ίσως από τις διαδόσεις που 


κυκλοφορούσαν οι ολιγαρχικοί, οι οποίοι έψαχναν αφορμή να εξοντώσουν τον 

Θεμµιστικλή, αλλά και να μειώσουν την προσωπικότητά του παρουσιάζοντάς 
τον σαν κοινό καταδότη. 

Στην μεταρρύθμιση αυτή, λέει ο Αριστοτέλης, εἶχε συνεργάτη τον 
Θεμιστοκλή, ο οποίος ανήκε µεν στον Άρειο Πάγο, αλλά επρόκειτο να 
δικαστεί για συνεννοήσεις µε τους Μήδους. Θέλοντας ο Θεμιστοκλής να 
καταλυθεί η Βουλή του Αρείου Πάγου, στον µεν Εφιάλτη είπε ότι επρόκειτο 
να τον συλλάβουν, στους δε Αρεοπαγ/ίτες ότι θα τους υποδείξει μερικούς 
που συνωμοτούν κατά του πολιτεύματος. Και συνεχίζοντας ο Αριστοτέλης 
λέει πως ο Θεμιστοκλής οδήγησε (τους Αρεοπαγίτες) στο µέρος όπου 
βρισκόταν ο Εφιάλτης, για να Τους δείξει τους συγκεντρωµένους και μίλησε 
ζωηρά µαζίτους.ὁ 

Ο Αριστοτέλης επιδιώκει να μειώσει και την προσωπικότητα του Εφιάλτου, 
λέγοντας ότι πίσω απ᾿ αυτόν ήταν ο Θεμιστοκλής, όπως αργότερα ο 
Πλούταρχος θα πει ότι πίσω από τον Εφιάλτη βρισκόταν ο Περικλής. 

Ο Αριστοτέλης τα µπερδεύει όµως µε τις χρονολογίες και παραγνωρίζει το 
γεγονός ότι όταν ο Εφιάλτης κατέλυσε την εξουσία του Αρείου Πάγου, ο 
Θεμιστοκλής ήταν εξόριστος. Αν ο Θεμιστοκλής είχε µε οποιονδήποτε τρόπο 
συνεργήσει στο κίνηµα για την κατάλυση της εξουσίας του Αρείου Πάγου και 
την εγκαθίδρυση της δηµοκρατίας, µετά την επιτυχή έκβαση του κινήματος 
είναι βέβαιον ότι θα επέστρεφε πανηγυρικά στην Αθήνα, για να θέσει τον 
εαυτό του και τις ικανότητές του στην υπηρεσία της δημοκρατίας. Το ότι 
παρέμεινε εξόριστος και µετά την πτώση του Αρείου Πάγου, δείχνει πως ήταν 
αντίθετος στο κίνηµα για την εγκαθίδρυση δημοκρατίας και θα επεδίωκε ίσως 
την επαναφορά του πολιτεύματος του Κλεισθένους. Ο Εφιάλτης δεν ήταν 
αριστοκράτης µεταρρυθµιστής, όπως ο Σόλων και ο Κλεισθένης, αλλά λαϊκός 
επαναστάτης. 

Το κίνηµα είχε πάρει µεγάλες διαστάσεις και η ευκαιρία που ζητούσε ο 
Εφιάλτης για την ανατροπή του πολιτεύματος δόθηκε το 462 π.Χ. Τότε είχαν 
δημιουργηθεί οι κατάλληλες συνθήκες για την κατάλυση της εξουσίας των 
ευγενών και την εγκαθίδρυση της δημοκρατίας. 

Ο Κίμων µε πολύ στρατό βρισκόταν στην Μεσσηνία, για να βοηθήσει τους 
Σπαρτιάτες στον πόλεμο που είχαν µε τους είλωτες της Ιθώμης (Γ΄ 
Μεσσηνιακός πόλεμος), ενώ αντίθετα ο στόλος, που υποστήριζε το κίνημα, 


βρισκόταν αγκυροβοληµένος στον Πειραιά και δεν ήταν, όπως συνήθως, 

ὁδιασκορπισµένος σε διάφορες ναυτικές εκστρατείες. Αυτήν την στιγµή επέλεξε 
ο Εφιάλτης και, µαζί µε τον Αρχέστρατο, κάλεσαν τον λαό της Αθήνας και του 
Πειραιά σε παλλαϊκή συγκέντρωση, στην πιο ιστορική συνεδρίαση της 
Εκκλησίας του Δήμου, και του ζήτησαν, µε πρόταση που έκαναν από κοινού, 
να καταλύσει την εξουσία των ευγενών και να αναλάρει ο ίδιος ο λαός την 
κυβερνητική εξουσία. 

Έτσι το 462 π.Χ., επί άρχοντος Κόνωνος, ο Εφιάλτης και ο Αρχέστρατος, 
μαζί µε όλο τον λαό της Αθήνας και του Πειραιά, αφαίρεσαν από την Βουλή 
του Αρείου Πάγου -όπως µας πληροφορεί ο Αριστοτέλης-- όλες Τις πολικές 
εξουσίες που εἶχε για την προστασία του πολιτεύματος Και άλλες απ᾿ αυτές 
παραχώρησαν στην Βουλή Των πεντακοσίων και άλλες στον λαό και Τα 
δικαστήρια.:' 

Το 462 π.Χ. είναι µια ξεχωριστή στιγµή στην ιστορία της ανθρωπότητας. Το 
έτος αυτό γεννήθηκε η δημοκρατία τόσο σαν πολίτευμα όσο και σαν λέξη. 

Το πολίτευμα που εγκαθιδρύθηκε από τον Εφιάλτη και τον Αρχέστρατο ήταν 
η ανάθεση της πολιτικής εξουσίας στους ίδιους τους πολίτες, ώστε να ασκούν 
την κυβερνητική εξουσία αυτοπροσώπως και όχι δι αντπροσώπων τους. 
Ονομάστηκε δημοκρατία, γιατί ακριβώς η λέξη αυτή σηµαίνει την εξουσία των 
πολιτών. Η λέξη είναι σύνθετη: Δήμος 3 Κράτος. Η λέξη κράτος σήμαινε 
εξουσία. Η λέξη δήµος είχε δύο έννοιες, µία κοινωνική και µία πολιτική. Στην 
κοινωνική της έννοια σήμαινε τον λαό σε αντιδιαστολή µε την άρχουσα τάξη 
των ευγενών, ενώ στην πολιτική σήμαινε το σύνολο των εχόντων πολιτικά 
δικαιώµατα πολιτών. 

Στην δημοκρατία που εγκαθίδρυσαν ο Εφιάλτης και ο Αρχέστρατος οι δύο 
έννοιες της λέξης δήµος ταυτίστηκαν, γιατί καταργήθηκε η διάκριση σε 
ευγενείς και λαό και όλοι οι Αθηναίοι όλων των κοινωνικών τάξεων απέκτησαν 
τα ἴδια πολιτικά δικαιώματα. 

Η δημοκρατία ήταν η εξουσία όλων των πολιτών και όχι µόνο των πολιτών 
µιας ορισμένης κοινωνικής τάξης. 

Η λέξη «δημοκρατία» δεν προὐπήρξε σαν έννοια ή ιδέα του πολιτεύματος 
της δημοκρατίας. Γεννήθηκε ταυτόχρονα µε το πολίτευμα αυτό, για να το 


εκφράσει κατά τρόπο αυθεντικό. 

Οἱ ιστορικοί της εποχής εκείνης των οποίων σώζονται τα έργα, Ηρόδοτος 
και Θουκυδίδης, αποσιώπησαν τελείως το Κίνηµα του Εφιάλτου και την 
εγκαθίδρυση της δημοκρατίας. 

Θα περίµενε κανείς ότι οἱ νεότεροι ιστορικοί θα κάλυπταν το κενό και θα 
έδιναν την έκταση που απαιτούν τα κοσµοϊστορικά αυτά γεγονότα, τα οποία 
έδωσαν νέο περιεχόµενο στην ανθρώπινη ιστορία. 

Και όµως! Το κενό παραμένει µέχρι σήµερα. Η εικοσαετία 480-460 π.Χ., η 
πιο πλούσια σε ιστορικά πολιτικά γεγονότα, παραμένει ανεξερεύνητη. Το 
γεγονός αυτό δεν πιστεύω ότι είναι τυχαίο. 

Ας επανέλθουµε όµως στα γεγονότα. Οι ολιγαρχικοί, βλέποντας τον λαό 
ενωμένο και αποφασισµένο να επιβάλει την θέλησή του, δεν πρόβαλαν 
καµµιά αντίσταση. Η επανάσταση επικράτησε αναίμακτα, γιατί το σύνολο 
σχεδόν του στρατού των ευγενών, που θα μπορούσε να προβάλει αντίσταση, 
βρισκόταν µε τον Κίμωνα στην Μεσσηνία. 

Η µόνη τους ελπίδα ήταν η επάνοδος του Κίµωνος. Ο Κίμων επιστρέφοντας 
στην Αθήνα όχι µόνο δεν κατόρθωσε να αλλάξει την κατάσταση, τουναντίον 
µάλιστα, καταδικάστηκε σε εξορία ὡς «φιλολάκων καὶ ἐχθρὸς τοῦ λαοῦ». 

Οι ολιγαρχικοί καταριόνταν τον Σόλωνα, ότι επίτηδες είχε θεσπίσει την 
συµµετοχή του λαού στην Εκκλησία του Δήμου και τα δικαστήρια, για να 
καταλάβει ο λαός την εξουσία. Ο Αριστοτέλης, απαντώντας σε αυτούς, 
αναφέρει ότι: 

Η δηµοκραῖία που εγκαθίδρυσε ο Εφιάλτης δεν οφείλεται σε πρόθεση 
του Σόλωνος, όπως τον κατηγορούν μερικοί, επειδή παραχώρησε εξουσίες 
στον λαό, αλλά µάλλον σε συμπτωματικά γεγονότα: Ο λαός δηλαδή, που 
έγινε αίιος κατά τους περσικούς πολέμους µεγάλης ναυτικής νίκης 
(ναυμαχία Σαλαμίνας), απέκτησε συνείδηση Της Ισχύος του και ακολούθησε 
ηγέτες που αντιπολιτεύονταν Την εξουσία των πλουσίων ευγενών. Γιατί είναι 
φανερό πως ο Σόλων παραχώρησε στον Λαό Τόσα µόνο δικαιώµατα, όσα η 
άκρα ανάγκη του επέβαλε, ΤΟ να εκλέγει δηλαδή τους άρχοντες και να ζητεί 
από αυτούς ευθύνες -- γιατί αν και αυτών των δικαιωμάτων στερείται! ο Λαός, 
φυσικό είναι να είναι δούλος των αρχόντων και εχθρός της πολιτείας. Αλλά 
όλες τις εξουσίες Τις παραχώρησε στους πλούσιους ευγενείς. 

Μόλις μαθεύτηκε η επανάσταση του Εφιάλτου και η εγκαθίδρυση 
δημοκρατίας στην Αθήνα, η πρώτη ενέργεια της Σπάρτης ήταν να διώςει 

όπως-όπως τον αθηναϊκό στρατό, γιατί φοβήθηκε µήπως ενωθεί µε τους 
επαναστάτες της Ιθώμης εναντίον της. 

Οι Λακεδαιμόνιοι, γράφει ο Θουκυδίδης, αφού δεν έπεφτε Το φρούριο µε 
τις επιθέσεις, φοβήθηκαν Την τόλμη και Την νεωτεροποῄῆα των Αθηναίων και 
επειδή συνάµα τους θεωρούσαν αλλόφυλους, φοβήθηκαν µήπως, αν 
μείνουν, παρασυρθούν από τους πολιορκούμενους της Ιθώμης και κάνουν 
κανένα πραξικόπηµα και Τους έδιωξαν, µόνους αυτούς από όλους τους 
συµµάχους, δεν φανέρωσαν όµως Την υποψία τους, Λέγοντας µόνο πως 
δεν Τους χρειάζονται άλλο.” 

Αυτή είναι Και η µόνη αναφορά του ιστορικού Θουκυδίδου στα ιστορικά 
γεγονότα της Αθήνας που άλλαξαν τον ρουν της ιστορίας. 

Με µία µόνο φράση --«δείσαντες τῶν Ἀθηναίων τὸ τολμηρὸν καὶ τὴν 
νεωτεροποῄαν»-- ο «αντικειμενικός» ιστορικός καλύπτει ιστορικά: το λαϊκό 
Κίνημα του Εφιάλτου, την κατάλυση της εξουσίας των ευγενών και την 
εγκαθίδρυση της δηµοκρατίας, την οποία αποκαλεί νεωτεροποήα, δηλαδή, 
καινούργιο θεσµό. Λακωνικότερο τρόπο δεν πιστεύω να εφεύρε άλλος 
ιστορικός. Ο Θουκυδίδης, παρ᾽ όλο που περιγράφει στην ιστορία του τα 
γεγονότα της πεντηκονταετίας 480-450 π.Χ., δεν αναφέρει τίποτα για τις 
πολιτικές µεταβολές που συνέβησαν στην Αθήνα από το 480 ώς το 460 π.Χ. 
και που ακριβώς αυτές οι πολιτικές µεταβολές ήσαν η αιτία του μικρού και του 
μεγάλου πελοποννησιακού πολέμου, οι οποίοι και αποτελούν το αντικείµενο 
της ιστορίας του. 

Η συνειδητή αποσιώπηση των πολιτικών αυτών μεταβολών δημιούργησε 
µια σκόπιµη σύγχυση, που βοήθησε τους ιστορικούς να συνδέσουν την 
δημοκρατία µε τον Περικλή και το αριστοκρατικό καθεστώς ισονοµίας και 
ισηγορίας του Κλεισθένους, του οποίου δήθεν αποτελεί συνέχεια και 
ολοκλήρωση. 

Η δημοκρατία όµως που εγκαθίδρυσαν ο Εφιάλτης και ο Αρχέστρατος δεν 
αποτελεί συνέχεια και ολοκλήρωση του καθεστώτος του Κλεισθένους, αλλά 
υπέρβασή του: επαναστατική τοµή. 

Στο καθεστώς του Κλεισθένους την πολιτική εξουσία ασκούσαν οι άρχοντες, 
που προέρχονταν όλοι υποχρεωτικά από τους ευγενείς, ενώ την εποπτεία και 
τον έλεγχο του πολιτεύματος και των αρχόντων είχε ο Άρειος Πάγος, τα µέλη 


του οποίου προέρχονταν από τους πλούσιους ευγενείς. 

Στην δημοκρατία που εγκαθίδρυσαν ο Εφιάλτης και ο Αρχέστρατος το 462 
π.Χ. καταργήθηκε η εξουσία τόσο των αρχόντων όσο και του Αρείου Πάγου, 
δηλαδή η εξουσία των ευγενών, και όλες οι εξουσίες παραχωρήθηκαν στον 
λαό. 

Τις δικαιοδοσίες του Αρείου Πάγου Και των αρχόντων η δημοκρατία τις 
αναθέτει στην Συνέλευση των πολιτών, που αποτελεί το ανώτατο πολιτειακό 
όργανο και αποφασίζει για όλα ανεξαιρέτως τα θέµατα εσωτερικής και 
εξωτερικής πολιτικής. 

Στο καθεστώς του Κλεισθένους οι αξιωματούχοι αποφάσιζαν για τα θέµατα 
της αρµοδιότητάς τους. 

Στην δημοκρατία του Εφιάλτου οι αξιωματούχοι, είτε ήσαν αιρετοί, όπως οι 
στρατηγοί και οι πρέσβεις, εἶίε κληρωτοί, όπως οι άρχοντες, εἶτε κληρωτοί 
ανάµεσα σε ειδικούς επιστήμονες, δεν είχαν το δικαίωµα να αποφασίζουν οι 
ίδιοι για κανένα θέµα της αρµοδιότητάς τους. Για όλα τα θέµατα έπρεπε να 
υποβάλουν πρόταση στην Συνέλευση των πολιτών και οι πολίες θα 
αποφάσιζαν. 

Η δηµοκρατία του Εφιάλτου είναι το μοναδικό πολίευµα που, χωρίς να 
καταργήσει την ατομική Ιδιοκτησία, δεν άφησε περιθώρια στους πλούσιους και 
τους ισχυρούς να ελέγξουν την πολιτική εξουσία. Η συγκέντρωση όλων των 
εξουσιών στην Συνέλευση των πολιτών απέκλειε κάθε δυνατότητα εξαγοράς, 
γιατί κανένας δεν μπορούσε να εξαγοράσει ολόκληρο τον λαό, ενώ κάθε 
αντιπροσωπευτική µορφή εξουσίας είναι εύκολο να διαβρωθεί από το χρήμα. 
Κανένας άνθρωπος ή µικρή οµάδα ανθρώπων δεν µπορεί να αντισταθεί στην 
διαβρωτική δύναμη του χρήματος. 

Οι Λίγοι, λέει ο Αριστοτέλης, υπόκεινται ευκολότερα από τους πολλούς στην 
εξαγορά µε Χρήματα ή µε εύνοια. Αλλά όπως το πολύ εἶναι λιγότερο 
επιδεκτικό φθοράς παρά Το Λίγο -καθώς και η µεγαλύτερη ποσότητα νερού 
είναι Λιγότερο επιδεκτική µολύνσεως--, έτσι και οι πολυαριθµότερο! λιγότερο 
υπόκεινται σε διαφθορά παρά οι Λίγοι.Ώ 

Ο Εφιάλτης στην παντοδυναµία του χρήματος αντέταξε την παντοδυναμία 
του λαού. 

Στην δημοκρατία δεν επιτρεπόταν καµµιά µορφή εκπροσώπησης. Ο κάθε 


πολίης εκπροσωπούσε µόνο τον εαυτό του και ήταν υπεύθυνος ατομικά 


35 


απέναντι στην πολιτεία. Κόμματα και πολιτικές παρατάξεις δεν είχαν θέση 
στην δημοκρατία. 

Η ελευθερία και η ισότητα ήσαν οι θεμελιώδεις αρχές της δημοκρατίας. Όλοι 
οι πολίτες ήσαν ίσοι, µε ίσα δικαιώµατα και ίσες ελευθερίες, χωρίς καμμιά 
απολύτως διάκριση. ΠΗ ελευθερία γίνετι πράξη όταν το κάθε άτομο 
αυτοπροσδιορίζεται στην ατομική του ζωή και «ἐν µέρει ἄρχεσθαι καὶ ἄρχειν», 
δηλαδή κυβερνιέται και κυβερνά ταυτόχρονα στην πολιτική ζωή. 

Κάθε µορφή εκπροσώπησης, είτε αυτή λέγεται κόµµα είτε λέγεται 
κυβέρνηση, αναιρεί την πολιτική ελευθερία, που είναι η βασικότερη αρχή της 
δημοκρατίας. 

Χωρίς την ελευθερία δεν µπορεί να λειτουργήσει ούτε η δεύτερη αρχή της 
δημοκρατίας, η Ισότητα. 

Και Τούτο, λέει ο Αριστοτέλης, γιατί Το δημοκρατικό δίκαιο στηρίζεται στην 
ισότητα των πολιτών κατ’ αριθμόν και όχι κατά την αξία ή τον πλούτο του 
καθενός. Ισότητα υπάρχει όταν Οἱ φτωχοί και οι πλούσιοι έχουν τα ἴδια 
κυριαρχικά δικαιώματα και όταν ούτε Οἱ µεν ούτε Οἱ δε διαχειρίζονται µόνοι 
τους Την εξουσία, αλλά όλοι εξ ίσου (κατ’ αριθμόν), γιατί µόνο έτσι είναι 
δυνατόν να επικρατεί η Ιδέα ότι συνυπάρχουν στο πολίευµα η ισότητα και η 
ελευθερία.33 
Πώς είναι δυνατόν όµως να λειτουργήσει η αρχή της ισότητας στην πράξη 

µέσα σε µια κοινωνία οικονοµικής ανισότητας, Εάν η καταγωγή και η 
περιουσία δεν παρέχουν πια προνόμια στην πολιτική ζωή, διαβάζουμε στον 
ΟΙοΐΖ, υπάρχουν όµως πάντα πλούσιοι και φτωχοί. Πρέπει να ληφθούν µέτρα, 
ώστε ΟΙ φτωχοί να µπορούν να Κάνουν χρήση των πολιικών τους 
δικαιωμάτων. Εάν η κοινωνική ανισότητα ήταν πολύ κραυγαλέα, η πολιτική 
ισότητα θα εξαφανιζόταν: εάν Οἱ φτωχοί δεν είχαν κάποιο περιουσιακό στοιχείο 
ή την διαρκή δυνατότητα να Το αποκτήσουν, η ελευθερία Θα ήταν απλώς 
αφηρημένη αρχή. Καθήκον του κράτους Λοιπόν, αφού έχει την δύναμη, είναι 
να γιατρέψει ένα κακό επικίνδυνο για κάθε κοινότητα, θανατηφόρο για µια 
δημοκρατία. Οφείλει να διαφυλάξει Τα δικαιώµατα και τα συμφέροντα µιας 
κατηγορίας πολιτών, µε Τον όρο πάντα να µην παραγνωρίσει και να µην 
καταπατήσει Τα δικαιώµατα και Τα συμφέροντα µιας άλλης κατηγορίας.5ὃ 

Ο Εφιάλτης δεν κατήργησε την ατομική ιδιοκτησία και διατήρησε τον 


διαχωρισμό των πολιτών στις τέσσερις κοινωνικές τάξεις που είχε θεσπίσει ο 

Σόλων, άλλαξε όµως τα δικαιώµατα και τις υποχρεώσεις που απέρρεαν από 
την περιουσιακή κατάσταση της κάθε τάξης. 

Ο Σόλων είχε μοιράσει τα δικαιώµατα και τις υποχρεώσεις ανάλογα µε την 
περιουσιακή κατάσταση της κάθε κοινωνικής τάξης. Ο Εφιάλτης µοίρασε τα 
δικαιώµατα εξ ίσου σε όλους τους πολίτες και διατήρησε την ανισότητα ὠς 
προς τις υποχρεώσεις. Τα οικονομικά βάρη τα επωµίστηκαν υποχρεωτικά οι 
πλούσιες τάξεις. 

Η δημοκρατία, για να λειτουργήσει, απαιτούσε και την συμμετοχή των 
φτωχών πολιτών στα κοινά, γιατί διαφορετικά Θα ήταν κατ όνοµα µόνο 
δημοκρατία. Οι μισοί όµως και πλέον Αθηναίοι πολίες ήσαν άνθρωποι 
φτωχοί, Χωρίς δούλους και αποζούσαν µόνον από την προσωπική τους 
εργασία. Ως εκ τούτου δεν ήταν εύκολο σε αυτούς να αφήνουν τις δουλειές 
τους για να ασχοληθούν µε τα κοινά, αν ήθελαν να µην πεινάσει η οικογένειά 
τους. Η δηµοκρατία έλυσε το πρόβλημα αυτό καθιερώνοντας μισθό για τους 
φτωχούς πολίτες που κληρώνονταν είε ως βουλευτές είτε ως δικαστές, 
αργότερα δε και σε εκείνους που συμμετείχαν στην Συνέλευση των πολιτών. 

Αυτή την δημοκρατία επέβαλε ο Εφιάλτης και γι αυτό επέσυρε την οργή και 
ΤΟ µίσος των ολιγαρχικών ευγενών, που ὅδεν αναγνώρισαν ποτέ την 
δημοκρατία και επεδίωξαν µε όλα τα µέσα την ανατροπή της. 

Τον Εφιάλτη τον καταδίκασαν όχι µόνο σε φυσική εξόντωση αλλά και σε 
αιώνια σιωπή. Πριν κλείσει χρόνος από την κατάλυση της εξουσίας τους τον 
δολοφόνησαν άγρια µέσα στην νύχτα, και έκτοτε δεν έκαµαν καµµιά αναφορά 
στο όνομά του. 

Δεν συγχώρησαν ποτέ τον Εφιάλτη, γιατί διέπραξε την μεγαλύτερη 
ιεροσυλία όλων των εποχών: Αφαίρεε Το σκήπτρο και Τα θέμµιστα 
(Νόμους/Θεσμούς) από τους ευγενείς, που Τους Τα εἶχαν εµπιστευθεί Οἱ [διΟΙ Οἱ 
θεοί, και τα παρέδωσε στον χύδην όχλο. 

Αν ο Εφιάλτης δεν παραχωρούσε την εξουσία στον λαό, δεν εγκαθίδρυε 
δηλαδή την δημοκρατία αλλά την κρατούσε για τον εαυτό του, ακόµα κι αν 
γινόταν τύραννος, θα είχε περίοπτη θέση στο πάνθεο των µεγάλων ανδρών. 

Στόχος όµως δεν ήταν ο Εφιάλτης, αλλά η δημοκρατία. Οι αριστοκράτες 
συγγραφείς της εποχής εκείνης είδαν την εγκαθίδρυση της δηµοκρατίας σαν 
µια ιστορική παρένθεση, που γρήγορα θα έκλεινε µε την ανατροπή της. Γι’ 

αυτό δεν ανέφεραν τίποτα για τον Εφιάλτη και την δηµοκρατία, για να µη 
μάθουν οι νεότερες γενιές ότι η ιστορία έκαµε ένα παράτολµο πείραμα. 

Το ιστορικό αυτό πείραμα, δηλαδή η λειτουργία της δηµοκρατίας, κράτησε 
εκατόν σαράντα χρόνια (462-322 π.Χ.). 

Αυτή η περίοδος λειτουργίας της δημοκρατίας θεωρήθηκε και θεωρείται 
µέχρι σήµερα ως η λαμπρότερη περίοδος της ανθρώπινης ιστορίας. Η 
λειτουργία της δημοκρατίας είχε σαν αποτέλεσµα την γέννηση αυτού του 
λαμπρού πολιτισμού, που θαυμάζεται µέχρι σήµερα. 

Μια κατά µέτωπο επίθεση κατά της δημοκρατίας ήταν αδιανόητη, όχι µόνο 
για τους τότε επικριτές της αλλά και για τους νεότερους. Οι αριστοκράτες 
συγγραφείς άρχισαν από τον 5ο κιόλας αιώνα π.Χ., αλλά κυρίως τον 4ο, µια 
προσπάθεια διαστρέβλωσης και αλλοίωσης της ουσίας της δηµοκρατίας, µε 
στόχο να δημιουργήσουν το ιδεολογικό υπόβαθρο για την ανατροπή της. Για 
παράδειγµα ο Ισοκράτης στον «Αρεοπαγιικό» του προσπαθεί να 
παρουσιάσει ως δημοκρατικό το καθεστώς του Αρείου Πάγου και ως την 
καλύτερη δημοκρατία το καθεστώς της Σπάρτης! 

Η παραποίηση της αλήθειας, όσον αφορά στην δημοκρατία, άρχισε από 
την στιγµή που την ταύτισαν µε το δημοκρατικό κόμμα. 

Η αποσιώπηση των πολιτικών γεγονότων από το 480 ώς το 460 π.Χ. 
βοήθησε σε αυτήν την παραποίηση. Το λαϊκό κίνηµα του Εφιάλτου 
παρουσιάζεται σαν κρίση στις σχέσεις των δύο κομμάτων, σαν κομματική 
αντιδικία, Και η εγκαθίδρυση της δημοκρατίας σαν µια µικροβελτίώση του 
καθεστώτος από το δημοκρατικό κόµµα, όταν αυτό ήρθε στην εξουσία κάτω 
από την καθοδήγηση του Εφιάλτου. 

Στην «Ιστορία του Ελληνικού Έθνους» διαβάζουμε: 

Η κρίση μεταξύ αριστοκρατικών και δημοκρατικών, που εἶχε για χρόνια 
αποσοβηθεί, Τελικά εκδηλώθηκε Το 462 π.Χ., την εποχή που ο Κίμων µε 
τους 4.000 διαλεχτούς Αθηναίους οπλίτες βρισκόταν στην Πελοπόννησο. 
Τότε, «γενόμενος τοῦ δήµου προστάτης Ἐφιάλτης ὁ Σοφωνίδου... ἐπὶ 
Κόνωνος ἄρχοντος», αφαίρεσε από την Βουλή του Αρείου Πάγου, που ήταν 
«ἡ τῆς πολιτείας φυλακή», κατά τον Αριστοτέλη, Τις πολιτικές αρμοδιότητες. 
Η ενέργεια αυτή, που οδήγησε στην τελείωση της αθηναϊκής δημοκρατίας, 
ήταν οριστική, Και όσο και αν προσπάθησε µετά Την επιστροφή του ο Κίμων 


να μεταπείσει τον δήμο να την αναιρέσει, δεν Το κατόρθωσε. Η απουσία του 

Κίµωνος ήταν μοιραία, γιατί ο δήμος εύκολα πείστηκε -- εἶχε ήδη από χρόνια 
προετοιµασθεί να ψηφίσει Την μεταρρύθμιση που πρότεινε ο Εφιάλτης µαζί 
µε κάποιον άλλο Αθηναίο, Τελείως άγνωστο, τον Αρχέστρατο.”’ 

Ο Εφιάλτης έγινε ηγέτης του κινήµατος για την κατάλυση της εξουσίας των 
γαιοκτημόνων ευγενών και όχι του δημοκρατικού κόμματος, όπως 
προσπαθούν να τον παρουσιάσουν. 

Πρέπει να κάνουμε κατανοητό ότι τόσο το ολιγαρχικό όσο και το 
δημοκρατικό κόµµα ανήκαν και τα δύο στους πλούσιους ευγενείς. 
Εκπροσωπούσαν τις δύο πολιτικές τάσεις µέσα στην άρχουσα τάξη των 
ευγενών. Οι ολιγαρχικοί ήθελαν την κατάργηση του καθεστώτος ισονοµίας και 
ισηγορίας του Κλεισθένους, την αφαίρεση των πολιτικών δικαιωμάτων από 
τον λαό και την επιβολή ολιγαρχικού καθεστώτος. Οι δημοκρατικοί ήσαν υπέρ 
του καθεστώτος ισονοµίας και ισηγορίας του Κλεισθένους µε συµµετοχή του 
λαού στην εκλογή και τον έλεγχο των αρχόντων. 

Η προσπάθεια να παρουσιάσουν τον Εφιάλτη σαν αρχηγό του 
δημοκρατικού κόμματος «Φαίνεται να εἶναι τεχνητή. Ο αρχηγός του 
δημοκρατικού κόµµατος, ο διάδοχος του Σόλωνος, του Κλεισθένους και του 
Θεμιστοκλέους, έπρεπε να ανήκει στους πλούσιους ευγενείς και να είναι από 
γνωστή οικογένεια. Ο Εφιάλτης ήταν φτωχός και άσηµος και ήταν άγνωστη η 
καταγωγή του, καθώς και ο δήµος όπου κατοικούσε. Ο πατέρας του 
Σοφωνίδης ήταν τελείως άγνωστος, έγινε γνωστός µόνο επειδή ήταν ο 
πατέρας του Εφιάλτου. 

Μερικοί προσπάθησαν να καλύψουν αυτήν την αντίφαση λέγοντας πως ο 
Εφιάλτης καταγόταν από γνωστή και εύπορη οικογένεια, που φτώχυνε όταν 
αυτός ασχολήθηκε µε την πολιτική. 

Η πενία του Εφιάλτου, σε συνάρτηση µε Την µεγάλη παιδεία που 
μνημονεύεται ότι εἶχε, οδήγησε νεότερους ιστορικούς στο συμπέρασμα ότι η 
οικογένειά του, αν και παλαιότερα εύπορη, εἶχε χάσει Την περιουσία της, όταν 
εκείνος πολιτεύτηκε.οὸ 

Αφού δεν μπόρεσαν να θεµελιώσουν µε σιγουριά την καταγωγή του 
Εφιάλτου, προσπάθησαν να τον παρουσιάσουν σαν συνεργάτη άλλοι του 
Θεμιστοκλέους και άλλοι του Περικλέους. 

Η μεταρρύθμιση του 462 π.Χ. θεωρήθηκε Τόσο πολύ ως φυσική συνέπεια 
της πολιπικής γραμμής του Θεμιστοκλέους, ώστε χωρίς την ελάχιστη αμφιβολία 

ο Αριστοέλης πίστεψε ότι και πάλι βρέθηκε στην πόλη ο δαιμόνιος πολιτικός 
και ότι υπήρξε ένας από τους δύο πρωτεργάτες της αλλαγής. 

Η άποψη όµως που κυριάρχησε µέχρι σήµερα, όσο και αν Φαίνεται 
Χοντροκοµµένη, είναι αυτή που αναφέρει ο Πλούταρχος, ότι δηλαδή ο 
Εφιάλτης ήταν συνεργάτης του Περικλέους. 

Ο Περικλής, λέει ο Πλούταρχος, ασχολιόταν µε Τις σπουδαίες υποθέσεις, 
εχειρίζετο δε τα άλλα ζητήµατα αναθέτοντάς Τα στους φίλους και σε άλλους 
ρήτορες. Ένας από αυτούς αναφέρουν ότι ήταν και ο Εφιάλτης, ο οποίος 
κατέλυσε Την εξουσία του Αρείου Πάγου. Ιαι αλλού: Γ΄ αυτό, όταν ο Περικλής 
απόκτησε µεγάλη πολιτική δύναμη, στράφηκε εναντίον του Αρείου Πάγου, 
ώστε να αφαιρεθούν από αυτόν οι περισσότερες δικαιοδοσίες από τον 
Εφιάλτη."! 

Επειδή δεν πείθει η άποιψη ότι ο Εφιάλτης ήταν βοηθός του Περικλέους, 
προχώρησαν σε πιο κοµιψή διατύπωση, ότι ο Περικλής ήταν συναρχηγός του 
δημοκρατικού κόµµατος. 

Με την εξορία του Κίµωνος η αριστοκρατική παράταξη έχασε ξαφνικά τον 
αρχηγό της, χωρίς την δυνατότητα, όπως φαίνεται, να τον αντικαταστήσει, ενώ 
Οἱ δημοκρατικοί διέθεταν Την ἴδια εποχή δύο σπουδαίους ηγέτες: τον Εφιάλτη, 
τον αρχηγό της παράταξής τους και τον Περικλή. Η δολοφονία του Εφιάλτου, 
τον {[διο εκείνο Χρόνο, άφησε ανοιχτό τον δρόµο στον Περικλή για την 
ανάληψη της αρχηγίας των δηµοκρατικών.ξξ 

Εκείνο που θέλουν να αποκρύψουν, και που γι΄ αυτό καταβάλλουν όλες 
αυτές τις προσπάθειες, εἶναι η χειραφέτηση του λαού. Ο Εφιάλτης 
απελευθέρωσε τον λαό από κόμματα και ηγέτες Και τον άφησε να 
αυτοκυβερνηθεί(. Την ίδια µέρα που εγκαθιδρύθηκε η δημοκρατία, ο Εφιάλτης 
έπαψε να είναι ηγέτης και έγινε απλός πολίτης. 

Αυτή είναι η ειδοποιός διαφορά, η επαναστατική τοµή που αποκόπτει την 
δημοκρατία από το καθεστώς ισονοµίας και ισηγορίας του Κλεισθένους και 
από κάθε αντιπροσωπευτική µορφή εξουσίας. 

Μόνον η Χειραφέτηση του λαού κάνει δυνατή την λειτουργία της 
δημοκρατίας. 

Οι ηγέτες και τα κόµµατα είναι στην ουσία δημοκρατικά, όταν αγωνίζονται 
για την χειραφέτηση του λαού και την εγκαθίδρυση δηµοκρατίας. Μέχρι την 
εγκαθίδρυση δημοκρατίας επόμενο είναι να υπάρχουν δημοκρατικοί ηγέτες και 

δημοκρατικά κόµµατα. Η ανάληψη όµως της εξουσίας από το δημοκρατικό 
κόμμα µε την συναίνεση του λαού και η άσκησή της υπέρ του λαού δεν είναι 
δημοκρατία. Δεν είναι δηλαδή δηµοκρατία, όταν η πολιτική εξουσία ασκείται 
από το δημοκρατικό κόµµα µε την συναίνεση του λαού, αλλά όταν ασκείται 
από τον ίδιο το λαό. 

Η δημοκρατία δεν καθορίζεται από το εἶδος της πολιτικής, αν δηλαδή η 
κυβέρνηση εφαρμόζει φιλολαϊκή ή αντιλαϊκή πολιτική, αλλά από τον φορέα της 
πολιτικής εξουσίας. 

Μπορεί ένας μονάρχης ή µια ολιγαρχική κυβέρνηση να εφαρμόσουν 
φιλολαϊκή πολιτική, Χωρίς αυτό να σηµαίνει ότι η εξουσία τους είναι 
δημοκρατική. Αντίθετα, στην δηµοκρατία µπορεί ο λαός να επιβάλει στον 
εαυτό του µια πολιτική στερήσεων και θυσιών όταν οι περιστάσεις το 
απαιτούν, χωρίς αυτό να σηµαίνει ότι η πολιτική αυτή είναι αντιδηµοκρατική. 

Ο Εφιάλτης αποτελεί μοναδικό φαινόμενο πολιτικού που απελευθέρωσε 
τον λαό και του εμπιστεύθηκε την αυτοκυβέρνησή του. Η εγκαθίδρυση της 
δημοκρατίας αποτελεί την µεγαλύτερη προσφορά του Εφιάλτου στην 
ανθρωπότητα και τον καθιερώνει ως τον µεγαλύτερο πολιτικό καινοτόμο όλων 
των εποχών. 

Για πρώτη φορά η δηµοκρατική ελευθερία προσδιορίζεται σαν συμμετοχή 
όλων των πολιτών στην εξουσία και όχι σαν προστασία από την ἴδια την 
εξουσία. Είναι φανερό, γράφει η «8ο θε ΙΠοΠΙΙΥ, γιατί αυτή η δημοκρατική 
ελευθερία, στην πανηγυρική κυριαρχία Της, ήταν καινούργια και επρόκειτο να 
μείνει για πάντα πρωτότυπη. Εξ άλλου αν ο ορισμός φαίνεται να περιορίζει την 
ελευθερία σε ένα είδος ακραίας, ακονισµένης αλλά και λεπτής αιχμής, είναι 
καιρός να ανακαλύψουμε µαζί µε τους συγχρόνους µας αυτό που 
ακτινοβολούσε γύρω από ἸΚκείνη την αιχμή. Γιατί το αθηναϊκό αίσθημα της 
ελευθερίας δεν περιοριζόταν στο µεγάλο αυτό αξίωμα της κυριαρχίας του 
πολίτη. Από την στιγµή που Τέθηκε αυτή η αρχή, η ελευθερία εγκαταστάθηκε 
κυρίαρχη, καλύπτοντας στην πραγματικότητα ολόκληρη Την αθηναϊκή ζωή. 
ΑυΤό είναι εκείνο που δεν αργούν να αποκαλύψουν Τα ἴδια τα κείµενα για την 
ἴδια εποχή, σαν ξαφνικά οι πιο διαφορετικές πραγματικότητες να στρέφονται 

Ο Εφιάλτης δικαιώθηκε εμπιστευόµενος στον λαό το δικαίωµα να 
αυτοκυβερνηθεί(. Ο αθηναϊκός λαός ρίχτηκε µε πάθος στην πρακτική εμπειρία 
της ελευθερίας και µεγαλούργησε. 

Αυτό όµως δεν πρέπει να το µάθουν οι λαοί. Γι’ αυτό οι κυρίαρχες τάςεις -- 
και οι συγγραφείς τους-- φρόντισαν να αλλοιώσουν την ουσία της ελευθερίας 
και της δημοκρατίας και να αποκρύψουν τον τρόπο µε τον οποίο αυτές 
λειτούργησαν στην πράξη. 

Στην θέση των χειραφετηµένων πολιτών έβαλαν το δημοκρατικό κόµµα και 
τον µεγαλοφυή πολιτικό. Στην «Ιστορία του Ελληνικού Έθνους» διαβάζουμε: 

Αν η αθηναϊκή δηµοκραῖία έγινε παγκόσμιο σύμβολο και θαυμάζεται αιώνες 
ολόκληρους ως Την εποχή µας, αυτό οφείλεται στον Περικλή.Ὁ 

Και αλλού: ...Το 461 π.Χ. γίνεται αρχηγός της δημοκρατικής παράταξης 
µετά την δολοφονία του Εφιάλτου. Εκτός από τα σπάνια χαρίσματα που 
διέθετε ο Περικλής, στην πολιτική του σταδιοδροµία τον βοήθησε και η 
καταγωγή του. Έτσι Και µια μερίδα των αριστοκρατών --οι φίλοι Των 
Αλκμεωνιδών- ασφαλώς Θα εἶδε την άνοδό του µε συμπάθεια και τον 
υποστήριξε, γιατί του εἶχε εμπιστοσύνη. Αλλά και ο πολύς κόσμος έβλεπε στο 
πρόσωπό του τον φυσικό διάδοχο του Κλεισθένους... Η αρχαία Ελλάς ανέδειξε 
πολλούς μεγάλους ανθρώπους. Κανείς όµως δεν συνδυάζει τα χαρίσματα του 
Περικλέους, που υπήρξε πραγματικά µοναδικός, γι’ αυτό εξ άλλου µε το όνοµά 
του Χαρακτηρίστηκε η Λαμπρότερη και δηµιουργικότερη εποχή της 
αρχαιότητας, ο πέµπτος αιώνας."] 

Ο Θουκυδίδης, που αποσιώπησε τελείως τον Εφιάλτη και την εγκαθίδρυση 
της δημοκρατίας, προσπαθεί, αυτοδιαψευδόµενος πολλές φορές, να µας 
πείσει πως το πολίτευμα κατ’ όνοµα µόνον ήταν δημοκρατία, ενώ στην ουσία 
κυβερνούσε κατά τρόπο µοναρχικό ο Περικλής. 

Θουκυδίδης, γράφει η ΟΙ. Μοςς5ςέ, δεν κρύβει Τον θαυμασμό του για τον 
Περικλή, και έτσι δεν εἶναι πάντα εύκολο, όταν αναφέρει! ένα Λόγο του 
μεγάλου στρατηγού, να ξέρουμε ΤΙ εἶναι αυθεντικό και ΤΙ αποτελεί δική του 
προσθήκη. ΑπΟΤΕΛεί έτσι έκπληξη για µας Το ότι ο Ιστορικός χαρακτηρίζει 
µοναρχική, Του πρώτου ανδρός αρχή, Την εξουσία του Περικλέους, στο 
πρόσωπο Του οποίου εμείς δικαιολογηµένα βλέπουμε Το σύμβολο της 
αθηναϊκής δημοκρατίας. 

Αν ο Περικλής είχε τόση εξουσία -σχεδόν μονάρχη τον αποκαλεί ο 
Θουκυδίδης--, ποιος θα τολμούσε, τότε ακριβώς που κατά τον Θουκυδίδη είχε 
την µεγαλύτερη εξουσία, στις παραμονές του πελοποννησιακού πολέμου, να 
περάσει από λαϊκό δικαστήριο τους φίλους του και την Ασπασία; Και ενώ τους 
φίλους του δεν κατάφερε να τους σώσει, για την Ασπασία έκλαιγε σαν 
γυναικούλα στο δικαστήριο και θερμοπαρακαλούσε τους δικαστές, που ήσαν 
άνθρωποι του λαού, να τον λυπηθούν και να µη την καταδικάσουν. Και ξέρετε 
γιατί έκλαψε; Γιατί ήταν πολύ μεγάλος! Δεν το λέω για αστείο, το γράφει η 
«Ιστορία του Ελληνικού Έθνους»: 

ταν Τόσο µεγάλος, Τόσο πάνω από τα κοινά µέτρα, ώστε δεν εδίστασε, 
όταν δικαζόταν η εκλεκτή του φίλη Ασπασία, να Κλάψει στο δικαστήριο, 
ζητώντας να την απαλλάξουν από την κατηγορία.” 

Αν ο Περικλής είχε την εξουσία, θα τον τιμωρούσαν σε βαρύτατο πρόστιμο 
και θα τον καθαιρούσαν από στρατηγό, την στιγµή µάλιστα που τον είχαν τόση 
ανάγκη; Ο μύθος του Περικλέους δεν πλάστηκε τότε που ζούσε ο ίδιος, γι’ 
αυτό και δεν απόλαυσε την δόξα του. Πλάστηκε εκ των υστέρων και 
αποσκοπούσε στην ταύτιση της δημοκρατίας µε πρόσωπα και κόµµατα, ώστε 
να αλλοιωθεί η ουσία της. Για τούτο και αυτή η εύγλωττη σιωπή γύρω από την 
προσωπικότητα και το έργο του Εφιάλτου. 

Τα λαμπρά επιτεύγματα της δημοκρατίας έπρεπε να παρουσιαστούν σαν 
επιτεύγματα ενός μεγαλοφυούς πολιτικού, που σε κανέναν ίσως ηγέτη στην 
παγκόσμια Ιστορία δεν συνυφάνθηκαν µε Τόσο θαυμαστό τρόπο, εξαίρετη 
παιδεία, υψηλό ήθος (παρ᾽ όλο που ο Πλούταρχος λέει πως δεν ήταν σε όλα 
του ανεπίληπτος) Και Τέλεια πολιτική σκέψη, µε µεγάλη γενναιότητα και 
σπάνια στρατηγική ικανότητα ταυτόχρονα.Ώὃ 

Ο Εφιάλτης και η δημοκρατία ξεχάστηκαν. Ο Περικλής παραμένει µέχρι 
σήµερα ως η µεγαλύτερη πολιτική φυσιογνωμία της ανθρωπότητας. Ο 
αθηναϊκός λαός, µας λένε, µεγαλούργησε κατά την εποχή του Περικλέους όχι 
γιατί ήταν ελεύθερος, αλλά γιατί είχε τον Περικλή ηγέτη. 

Ο Εφιάλτης και η δηµοκρατία που εγκαθίδρυσε αναφέρονται στα ψιλά της 
ιστορίας σαν µια μµικροβελτίωση στο πολίευµα της Αθήνας, το οποίο 
τελειοποίησε και έθεσε σε λειτουργία ο συγγενής και διάδοχος του 
Κλεισθένους, ο Περικλής. Και όµως την εποχή εκείνη η δόξα για την 
εγκαθίδρυση της δηµοκρατίας είχε αποδοθεί σε αυτόν που ανήκε: στον 

Εφιάλτη. Ο ιστορικός των Αλεξανδρινών χρόνων Ιδομενέας ο Λαμιψακινός 
αναφέρει ότι ήταν τόσο µεγάλη η φήμη και η δόξα του Εφιάλτου, ώστε 
προκάλεσε τον φθόνο του Περικλέους, τον οποίο κατηγορεί ότι ενέχεται στην 
δολοφονία του τελευταίου. 

Ο Πλούταρχος απαντάει στα γραφόμενα του Ιδομενέως λέγοντας: 

Πώς Λοιπόν να πιστέψει κανείς τον Ιδομενέα, ο οποίος κατηγορεί τον 
Περικλή ότι τάχα από ζηλοτυπία Και φθόνο της δόξας του δολοφόνησε τον 
δημοκρατικό ηγέτη Εφιάλτη, που ήταν φίλος και συνεργάτης του; Δε γνωρίζω 
από πού τα συμπέρανε αυτά ο Ιδομενεύς και εκτόξευσε χολή εναντίον του 
ανδρός, ο οποίος ίσως δεν ήταν σε όλα ανεπίληπτος, εἶχε όµως ευγενή 
χαρακτήρα και φιλότιµη Ψυχή, όπου κανένα δεν φυτρώνει πάθος Τόσο ὠμό και 
θηριώδες."5 Φαίνεται ακόµη, γράφει η Αθηνά Καλογεροπούλου, χωρίς να είναι 
παράτολµο ένα Τέτοιο συμπέρασμα, πως η πληροφορία του Πλουτάρχου, που 
την αποδίδει στον Ιστοριογράφο Ιδομενέα τον Λαμψακινό (320-270 π.Χ.), ότι 
δήθεν ο Περικλής εδολοφόνησε τον Εφιάλτη από ζηλοτυπία και φθόνο της 
δόξας Του, δεν απηχεί παρά τις διαδόσεις που κυκλοφόρησαν οι κύκλοι Των 
δολοφόνων, για να αμαυρώσουν και του Περικλέους την προσωπικότητα, 
δίδοντας ένα ακόµη κτύπημα στους δημοκρατικούς.’ 

Η ταύτιση της δημοκρατίας µε τον Περικλή και το δημοκρατικό κόµµα έγινε 
σκόπιµα, για να αλλοιωθεί η ουσία της δηµοκρατίας. Ο Περικλής ήταν ένας 
άξιος πολίτης της δημοκρατίας, που σεβάστηκε τους δημοκρατικούς θεσμούς 
και έθεσε τις πολιτικές και στρατιωτικές ικανότητές του στην υπηρεσία της 
πατρίδας του. 

Η προσπάθεια αλλοίωσης της δημοκρατικής εμπειρίας είναι η βαθύτερη 
αιτία που κρατεί τον Εφιάλτη και την δημοκρατία 2.500 χρόνια τώρα στην 
σιωπή. Το όνομά του και το πολίευµα που εγκαθίδρυσε προκαλούν και 
σήµερα ακόµα τον τρόµο σε εκείνους που αδικούν τους λαούς στο όνοµα της 
δημοκρατίας. Είναι καιρός όµως να γνωρίσουμε το πολίευµα που 
εγκαθίδρυσαν το 462 π.Χ. ο Εφιάλτης και ο Αρχέστρατος, για να ξέρουμε τι 
εννοούμε, όταν µιλάμε για δημοκρατία. 

